Guna Dua Bahan Semburan Dari Bahan Masakan, Pokok Dalam Dan Luar Rumah Segar Dan Berbunga. Mudah Aje Petua Ni!

Bagi yang gemar bercucuk tanam tentu gembira apabila melihat tanaman subur dan merimbun.

Pelbagai petua digunakan untuk memastikan pokok segar dan ‘sihat’.

Sebagaimana yang digunakan oleh puan ini, hanya menggunakan semburan air beras dan basuhan ikan.

Selanjutnya lihat hasil menggunakan semburan ini.

Menggunakan dua petua untuk memastikan tumbuhan subur merimbun.

1.Air beras

2.Air basuhan ikan

Selamat mencuba!


“Hargai Isteri & Anak, Betul-Betul Family Man.” Jual Kereta Mewah & Motosikal Kuasa Tinggi Demi Nazar Anak Kedua, Hairul Azreen Dipuji Daddy Contoh.

Bakal menimang cahaya mata kedua tidak lama lagi, Hairul Azreen Idris mengambil keputusan menjual kereta mewah dan juga motosikal berkuasa tinggi kesayangannya demi keluarga tercinta.

keputusan tersebut dikongsikan menerusi laman instagramnya. Menurut Pelakon Paskal ini, keputusan tersebut dibuat demi melunaskan nazar selepas isterinya, Hanis Zalikha hamil anak kedua.

“Nazar saya untuk anak ke-2 jual superbike dan super car. Demi keluarga dan saya telah jual pun #HarapDapatBeliBasikalBaru (last tu hanya tambahan) hahaha #FamilyFirst,” tulisnya.

Pasangan ini berkahwin  pada 5 Jun 2015 dan dikurniakan seorang anak lelaki,  Yusuf Iskandar.

Perkongsian tersebut mendapat respond dari pengikut pasangan ini yang memuji akan sikap Hairul sebagai contoh suami dan ayah yang baik.


“Dapat Mak Mentua Bagus Masyaallah Untungnya.” Tip Baik Dengan Mentua, Pesan Sharifah Shahirah Jaga Hati & Jangan Kurang Ajar!

Sering kali kita mendengar kisah mentua dan menantu perempuan tidak sehaluan. Ada sahaja insiden yang membuatkan kedua-duanya berantakan sehingga memeningkan kepalan ahli keluarga lain.

Namun berbeza dengan selebriti yang sorang ini. Jika kebanyakan ibu mertua dan menantu perempuan sering berselisih pendapat, namun hal itu tidak dirasai oleh Maria dan Shahirah.

Hubungan baik yang terjalin antara mereka berdua adakalanya menimbulkan rasa iri dikalangan wanita lain. Bahkan, Sharifah Shahirah atau lebih mesra disapa Shiera lebih rapat dengan mentuanya.

Tidak hairanlah setiap kali tiba bulan ramadan, air tangan mentuanya menjadi hidangan berbuka untuk mereka seisi keluarga.

“Lauk mak mentua yang masak, aku dah 18 tahun bersama suami, alhamdulillah mak mentua semua sponsor. Mak mentua yang sama.

“Kalau yang lama pun alhamdulillah baik. Dapat mak mentua bagus masyaAllah untungnya,” ujar penyampai radio Suria Fm ni lagi.

Dalam masa yang sama, Shiera turut menitipkan pesanan kepada semua menantu supaya berbaik-baik dengan mentua dan saling menghormati.

“Jangan kurang ajar dengan mak mentua, jaga hati walaupun dia bukan ibu kamu sendiri. Kalau dapat mentua jenis yang berkira, tak perlu nak melawan atau apa.

“Biar kita beli sendiri, selagi kita mampu, kita larat. Kalau ada tak apa, kalau tak ada tak apa. Mana yang baik tu kita ambil,” jelas Shiera lagi.

Dalam pada itu, Datin Maria Arshad dalam satu kenyataan sebelum ini berkongsi hubungan baik dengan menantunya itu. Maria yang mempunyai tujuh orang anak dan lima cucu menyifatkan Shahirah sebagai individu yang boleh dibuat rakan.

“Sebenarnya saya lebih banyak telefon Shahirah daripada Ijoy. Bila ada kecemasan atau perkara yang saya nak tahu, saya hubungi Shahirah dan dia sangat membantu.

“Menjaga hubungan mertua dan menantu ini mudah. Saya jarang menyibuk dalam hal rumah tangga anak-anak saya dan seboleh-bolehnya tidak mahu mencelah.

“Saya bagi kebebasan kepada mereka. Tambahan pula hubungan saya dengan ibu bapa Shahirah cukup rapat,” dedah Maria.


“Allah, Laju Je Air Mata Ni Keluar”. Warganet Sebak Lihat Calon SPM Kehilangan Bapa Pada Hari Peperiksaan.

Di kala seorang anak mendambakan doa ibu ayah bagi memohon restu menempuh peperiksaan, sebaliknya buat seorang pelajar ini yang kehilangan bapa hari ini.

Khabar sedih diterima ketika memasuki dewan peperiksaan untuk mengikuti kertas sejarah. Hati mana yang tidak pilu, menghadapi saat ini.

Menerusi perkongsian facebook milik seorang guru, Badariah Mohd Mohaidin berkongsi duka dengan berita ini.

Al-fatihah, kuatkan semangat.

Menghampiri pukul 10.00 pg utk peperiksaan Sejarah K2.. Van jenazah singgah ke sekolah.. Seorang ayah yg sudah tidak bernyawa dibawa berjumpa anak buat kali terakhir.. Semoga Allah memberikan kekuatan kepada Muhammad Haikal Iskandar utk menjawab SPM (SMK Simpang Beluru)..

Mohon doakan Allah berikan kekuatan kepada Muhammad Haikal Iskandar utk menjawab SPM…Anak ini diuji dengan pemergian ayahnya hari ini…Allahu Akbar…

Semoga Allah menempatkan roh Allahyarham dalam kalangan orang2 yg beriman dan beramal soleh… aamiin ya rabbal’alamin

MOGA TABAH DIK!

Berat bahu memandang berat lagi bahu yang memikul, rata-rata warganet melahirkan rasa sebak dan simpati kepada pelajar berkenaan dengan mendoakan agar tabah hadapi dugaan itu. Antara luahan hati warganet.

“Allahu.. Tak tergambar betapa sedihnya.

Sumber: Badariah Mohd Mohaidin


‘Jenama Negara Betul Tu’ Lakonan Adik Dalam Video ‘Keranamu Malaysia’ Raih Perhatian!

Tak dinafikan, kemeriahan sambutan hari kemerdekaan Malaysia tahun ini paling meriah setelah dua tahun menyepi dek kerana virus yang melanda seluruh dunia. Dapat dilihat semangat orang ramai tidak kira ketika majlis perbarisan yang berjalan semalam, acara bunga api dan sekolah-sekolah yang menganjurkan majlis sambutan hari kemerdekaan mendapat penerimaan baik dari orang ramai.

Tidak kurang juga ada yang secara peribadinya dengan kreatif mencipta lagu tersendiri, malah ada juga yang membuat beberapa perkongsian yang menarik untuk ditontoni orang ramai. Misalnya video yang dikongsikan oleh seorang pengguna TikTok, @syazaaawr yang memuat naik seorang budak perempuan melakonkan beberapa watak dalam lagu ‘Keranamu Malaysia”.

Menjadi perhatian orang ramai melihat kegigihan ibunya menyediakan segala jenis pakaian dan props, di samping kepintaran adik ini dilihat sangat pandai melakonkan watak seperti buruh, nelayan, petani, pakar IT dan pakar ekonomi mengikut bait-bait lirik lagu tersebut.

Meninjau di ruangan komen, orang ramai terhibur apabila melihat kereta jenama ‘Negara’ yang dibawanya menggunakan kereta mainan, malah ada yang berseloroh baru tahu kewujudan kereta yang jenama Negara itu.


Tanpa Sedar Ada Perbuatan Mak Ayah Buat Anak Jadi Stres Waktu Makan

Masalah anak cerewet atau susah makan antara perkara normal dalam kalangan anak kecil berusia bawah 9 tahun.

Biasanya ia boleh menjadi situasi tegang kepada ibu bapa dan juga anak. Kedua belah pihak akan berusaha untuk memastikan mereka menang dalam ‘pertempuran’ tersebut.

Bagi ibu bapa ia satu kejayaan bila anak dapat menghabiskan makanan. Sementara anak pula menganggap paksaan ibu bapa waktu makan boleh menjadi mimpi ngeri kepada mereka dan boleh memberi kesan pada perkembangan emosi.

Perkongsian daripada Dr Amalina Mohd Daud boleh dijadikan panduan agar masalah anak ‘picky eater’ dapat diatasi dengan baik.

Bila anak tak makan, tentu kita susah hati. Lalu kita pun mengambil approach untuk menggalakkan anak makan lebih.

Tanpa kita sedari, approach yang kita ambil itu sebenarnya memberi tekanan pada anak dan menyebabkan anak semakin stress pada waktu makan

Saya tak nafikan approach yang diambil berkesan. Tapi hanya short term sahaja. Long term anak tetap taknak makan dan mungkin juga anak semakin tidak suka makanan yg sebelum ini dia suka.

Waktu makan sepatutnya adalah waktu neutral. Anak tidak dipuji atau dikeji jika anak nak makan atau tidak makan.

Dulu saya tak percaya teknik ni. Saya cerita nutrient. Doktor lah sangat kan. Anak tak excited pun. Puji dia, bribe dia – memang jadi. Waktu tu jelah. Waktu lain tak jadi. Takkan lah tiap kali makan nak bagi aiskrim pulak.

Tapi bila saya being neutral, memang anak yang dulu picky dah mula tunjuk minat untuk makan

Antara perbuatan tanpa sedar ibu bapa yang membuatkan anak stres waktu makan adalah seperti berikut:

1. Bagi nasihat pemakanan

Antara ayat-ayat yang selalu kita beritahu pada anak seperti “Abang nak jadi budak besar dan kuatkan?”, Abang kena makan lebih protein untuk (kita bagilah sebab-sebabnya), “Ni bagus ni untuk adik…berkhasiat…

2. Paksaan atau ugutan

Melakukan beberapa cara paksaan atau ugutan demi nak pastikan anak makan. Antaranya seperti ikat anak ketika menyuap makanan, bagi ayat ugutan macam “kalau adik tak makan nanti daddy marah” atau “habiskan dulu makan baru turun kerusi”.

3. Merasuah

Tanpa sedar perbuatan seperti merasuah juga menyebabkan kesan buruk pada tabiat pemakanan anak. Contohnya seperti:

4. Mengalih fokus

Perbuatan macam ini walaupun akhirnya anak berjaya menghabiskan makanannya tetapi ada kesan tak elok pada tabiat pemakanan kelak.

5. Memalukan dan buat rasa bersalah

Kadangkala tanpa sedar kata-kata kita sebagai ibu bapa turut menyebabkan anak bencikan waktu makan.

Kata-kata seperti “kan adik minta mommy masak mi, sekarang makan!” atau “kalau adik sayang mommy, adik habiskan!”

6. Pujian

Pujian juga boleh menyebabkan anak jadi stres dan tertekan bila tiba waktu makan. Antaranya seperti bagi kata-kata pujian yang kononnya untuk membuatkan anak lebih bersemangat suka makan sebaliknya dia jadi lebih benci iaitu


Suami Bagi RM 30, Isteri Ni Menangis Tanda Syukur. Ikuti Perkongsian Penuh!

Perkongsian pengalaman hidup yang dilalui oleh seorang kakak ini dalam melayari asam garam hidup berumah tangga elok dijadikan pengajaran bersama.

Perkongsian kisah itu penting agar kita sedar, walau terasa ujian yang diterima begitu berat masih ada lagi orang lain yang lebih besar dugaan yang diterimanya namun tetap sabar.

Ini secara tidak langsung diharapkan kisah yang dikongsikan ini mampu menjentik dan mendidik hati untuk menjadi lebih sabar.

Jadi apa kata ikuti perkongsian ini.

Saya mesti kongsi kesah ni.

Kakak ni umur 38 tahun. Kerja office, gaji dia almost 6K sebulan. Anak 2 orang. Bila dah total up gaji suami isteri, dapat lah 8K sebulan.

Memang lebih dari cukup lah kan. Ya, gaji dia lagi besar dari gaji suami. Kebanyakan kelengkapan dan hutang piutang rumah, memang dia yang tanggung.

Entah macam mana, Suami dia diberhentikan kerja. Puas jugak lah minta kerja merata tempat, tapi tak dapat. Kita pun tahu kan, zaman sekarang ni susahnya nak cari kerja.

Asalnya, dia cuma nak bantu suami, tapi akhirnya, dia kena tanggung semua.

Setahun 2 boleh la bertahan lagi kan. Masuk tahun ke 3, suami dia dh selesa tak bekerja. Semua atas bahu isteri. Kerja rumah pun tak membantu, dengan duit rokok, duit ngeteh pun kakak ni tanggung.

“Akak ikhlas, dik. Akak tak nak suami akak rasa akak pandang rendah pada dia. Akak tak nak dia kata, bila dah susah macam ni, akak nak berkira pulak.”

Dalam masa yang sama, si isteri berkali-kali minta suami cari kerja lain. Anak-anak makin besar, dengan yuran sekolah lagi, belanja harian lagi. Semua benda pun nak guna duit. Menyimpan memang takde langsung.

Boleh faham kan struggle tu macam mana.

Masuk tahun ke 5, suami kakak ni dapat kerja cleaner. Gaji dalam RM1000 macam tu. Dengan umurnya yang dah masuk pertengahan 40-an,dengan masalah kesihatan, dia mula bekerja semula.

Kakak ni bersyukur sangat-sangat. Biarlah gaji kecik pun, sekurang-kurangnya duit rokok tu, tak perlu lah dia nak tanggung.

Tempat kerja suami kakak ni dekat dengan masjid. Betul lah kan, hidayah Allah ni selalu rahsia. Pada sesiapa sahaja, pada bila-bila masa.

Tak tahu tazkirah atau ceramah yang mana 1 yang menyentuh jiwanya, dia mula berubah setelah 5 bulan bekerja.

1 hari, kakak ni nampak ada nota yang ditulis oleh suaminya.

“Awak, selama saya kahwin dengan awak, saya tak pernah bagi awak nafkah yang sepatutnya saya bagi. Ni ada RM30 untuk nafkah awak. Selebihnya, awak bayarkan duit bil api air ye. Abang mintak maaf, nilainya tak banyak. Semoga Allah murahkan pintu rezeki abang untuk tebus balik nafkah yang selama ni abang tak pernah bagi. Halalkan semuanya ya, sayang.”

Menangis kakak ni bercerita. Kesabaran, kesetiaan, kasih sayang, dan air mata yang sudah sekian banyak tumpah, rasa terbayar.

Selama kahwin, tak pernah suami dia bagi nafkah duit yang khas untuk dirinya. Kali ni, walaupun nilainya cuma RM30, tapi dia rasa sangat bahagia. Sangat dihargai. Sangat disayangi. Dia halalkan semua nafkah yang pernah diabaikan dulu.

Kesan paling ketara lepas kejadian ni, anak sulung diorang mula berubah. Dari jenis yang suka marah-marah, cepat emosional, sekarang lebih mudah didekati. Anak-anak jarang sangat-sangat jatuh sakit. Paling best, semua benda rasa cukup.

Saya suka sangat cerita kakak ni.

Bab nafkah ni, nampak simple je. Lagi-lagi untuk isteri yang bekerja. Memang ada duit sendiri. Yang suri rumah lagi lah penting bab ni. Duit sendiri langsung takde. Penghargaan juga buat isteri yang sudah bantu uruskan rumah sepenuhnya. Jangan buat-buat lupa.

Kesannya, mungkin pada kesihatan anak-anak, mungkin juga pada sikap anak-anak, atau mungkin pada rezeki material. Tanggungjawab tetaplah menjadi sebuah tanggungjawab yang mesti dilaksanakan walaupun sikit nilainya.

Isteri ni, sangat tahu kembung kempis poket suami. Jangan malu untuk bincangkan bab nafkah ni. Biar sama-sama berlapang dada dan faham situasi masing-masing.

Ingat ni: Boleh jadi rezeki tersekat sebab nafkah yang tak tertunai.

Sri A’jilah Samsir,
Jangan amik mudah. Kalau dah namanya keWAJIBan, tetaplah perlu ditunaikan.


Ini Sebabnya Kenapa Wanita Kena Amalkan Minum Air Lemon Setiap Pagi. Nak Turunkan Berat Dengan Berkesan Kena Ikut Cara Ini.

Sebiji buah lemon memiliki pelbagai manfaat kepada tubuh badan kita. Lemon yang diperah dan di ambil jus setiap pagi membantu memberi tenaga pada tubuh badan dan kesihatan yang baik.

Para pakar menyatakan yang kita perlu meminum air lemon setiap hari kerana jus dari lemon itu mengandungi kandungan nutrien antioksida, protein , vitamin B dan C, flavanoid, posporus, potasium, karbohidrat dan minyak berkhasiat.

Jus lemon yang sangat menyihatkan ini boleh bertindak sebagai antibakteria, membina sistem imun yang lebih baik untuk melawan sebarang jangkitan penyakit. Sebiji lemon mengandungi kandungan asid sitrik, kalsium, magnesium serta vitamin B dan C yang tinggi.

Apabila anda meminum segelas air lemon yang suam dengan perut yang masih kosong setiap hari pada waktu pagi ia akan membantu anda membuang toksin di dalam badan, melancarkan sistem penghadaman, mengurangkan rasa lapar dan membantu mengurangkan berat badan. Ia juga membantu membina alkali dengan menyeimbangkan kadar pH di dalam badan.

Adakah anda tahu dengan meminum satu cawan dengan jus lemon yang segar setiap hari ia akan membekalkan 187 % pengambilan vitamin C yang disyorkan dalam sehari.

Malangnya , kebanyakan dari kita akan melakukan kesilapan yang biasa apabila menikmati segelas air lemon iaitu dengan membuang kulit buah lemon dan mengambil jusnya sahaja.

Perlu diketahui bahawa kulit lemon merupakan bahagian pada buah lemon yang paling berkhasiat sekali dan apabila kita membuang kulit lemon ia merupakan satu kesilapan yang besar.

Secara rutin apabila mahu meminum air lemon , kita akan menghiris sebiji lemon, memerahnya ke dalam botol atau jag dan meminumnya sama ada panas atau sejuk dengan membuang kulitnya.

Dan ini adalah satu cara yang salah dan di sini ditunjukkan cara menyediakan resipi air lemon yang betul:

Pakar pemakanan menyatakan yang air lemon akan dapat memperbaiki proses penghadaman . Ia juga membantu melambatkan penyerapan makanan, di mana ia dapat mengekalkan tahap penyimpanan insulin di dalam badan dan memastikan badan menyerap zat makanan dan mengeluarkan toksin yang tidak diperlukan oleh badan.

Ia juga memberikan tenaga yang diperlukan pada waktu pagi untuk kita memulakan hari dengan baik dan mengurangkan kadar penyejatan air di dalam badan.

Khasiat lemon:

Minum air lemon pada waktu pagi membantu tubuh membakar lemak dengan lebih cekap dan berkesan. Organ hati yang berfungsi dengan baik akan memastikan proses metabolisme lemak berjalan dengan lancar dan ini sangat penting proses diet untuk kuruskan badan.

Kebiasanya pada setiap pagi kita akan mengalami situasi yang agak malas dan kurang bertenagakan?Cuba mulakan pagi anda dengan segelas air lemon suam pasti anda akan rasa lebih bertenaga dan terhidrat sepanjang hari. Air lemon  ini memberikan umpphh untuk lonjakkan tenaga anda.tak cuba tak tau kan..dah cuba pasti mau.

Tahukan yang lemon ini mempunyai kandungan Vitamin C yang tinggi. Vitamin C memainkan peranan untuk mengekalkan kulit yang sihat serta sebagai antioksidan bagi mencegah penuaan pramatang dan melawan radikal bebas yang boleh merosakkan kulit. Vitamin C juga diperlukan dalam penghasilan kolagen yang sangat penting untuk keanjalan dan awet muda.

Pasti ada yang telah mengamalkan air lemon ketahui bahawa air lemon merupakan diuretik semulajadi yang membantu menyingkirkan cecair dan toksin di dalam badan. Asid sitrik yang terkandung di dalamnya juga membantu fungsi buah pinggang serta hasilkan eznim untuk proses detoxs di organ hati. Kita sedia maklum organ hati adalah merupakan salah satu organ utama dalam proses membuang toksin daripada tubuh badan manusia. Bila badan mempunyai toksin yang banyak akan memberikan kesan badan mudah letih dan mengantuk. Bila toksin telah disingkirkan nutrien daripada makanan juga akan lebih mudah diserap ke dalam badan.

Alkisahnya dengan kandungan Vitamin C yang tinggi dapat membantu meningkatkan sistem imun manusia. Ini bagi mengelakkan mudah terkena demam selesema baik amalkan secawan lemon suam di pagi hari sebelum menempuh perjalanan ke pejabat.

Jika anda mengalami masalah penghadaman dan susah untuk membuang air besar cuba amalkan minum segelas air lemon suam di kala pagi sewaktu subuh menjelang tiba. Air suam dengan lemon ini akan membantu merangsang saluran penghadaman @ merangsang pergerakan usus serta akan bersihkan organ hati anda.

Tubuh manusia boleh menjadi terlampau berasid bila mengamalkan pemakanan dan gaya hidup yang tidak sihat. Bila badan berasid akan menggangu pelbagai fungsi badan serta tubuh anda akan terdedah kepada pelbagai penyakit dan sel-sel kanser juga lebih mudah tercetus. Lemin yang diketahu adalah bersifat asid, mampu mengalkalikan tubuh dan darah yang diambil. Ini sangat membantu memastikan keseimbangan PH sentiasa terpelihara, terutamanya jika kira gemar makan seperti daging, keju dan lain lain.

Jadi pastikan kita meminum air lemon setiap hari untuk kesihatan badan yang lebih baik. Pastikan anda mendapat zat dari air lemon dengan parutan kulitnya sekali.


“Tanah Hakmilik Sementara, Tidak Boleh Lagi Dibuat Pecah Bahagian…”Peguam Ni Jelaskan Sila Take Note!

Mempunyai sebidang tanah begitu bernilai untuk anak cucu kita warisi. Bahkan tidak dinafikan dengan adanya tanah tersebut menjadi aset yang menguntungkan, memandangkan nilai pasaran tanah sentiasa meningkat dari masa ke semasa.

Pun begitu, ada juga yang berasa keliru dengan status gran tanah yang dipegang. Lebih-lebih lagi bila tertera ‘HAKMILIK SEMENTARA’.

“ALAMAK, KAT TITLE SAYA TULIS “HAKMILIK SEMENTARA” LAA  MAKSUDNYA APAA? RISAU LAA.. ”

Jangan terkejut atau keliru apabila kita lihat pelbagai jenis hakmilik pada geran/title. Sebenarnya perbezaan nama ni berlaku kerana terdapatnya kaitan dengan jenis pegangan, dan proses ukuran dari Jabatan Ukur. Namun hari ini mari lihat khusus pada Hakmilik Sementara.

Untuk itu, jom baca penjelasan daripada peguam ini berkenaan geran yang status Hakmilik Sementara ini.

BELUM DIUKUR OLEH JABATAN UKUR
Kenapa ianya dipanggil Hakmilik Sementara? Jawapan mudahnya adalah kerana tanah itu belum melalui proses ukuran akhir atau ukuran muktamad daripada Jabatan Ukur.

Selepas melalui proses ukuran akhir, ianya akan dipanggil Hakmilik akhir. Tujuan ukuran akhir ini pula adalah untuk mendapatkan ukuran muktamad keluasan satu-satu hartanah berkenaan. Dan sekiranya terdapat perbezaan ukuran, mungkin akan menyebabkan pengurangan atau penambahan kepada cukai tanah tersebut.

MENGENALI HAKMILIK SEMENTARA
Cara paling senang untuk identify hakmilik sementara adalah sudah tentu dengan lihat tajuk besar dalam geran, akan ditulis ‘Hakmilik Sementara’.

Untuk lagi pasti, Hakmilik Sementara ini, Nombor geran akan bermula dengan HS (M) atau HS (D).

Namun untuk urusan jualbeli, bagaimana effect dia?

ADA MASALAH KE JUAL/BELI HARTANAH HAKMILIK SEMENTARA?
Tiada masalah.. Seperti dah diterangkan di atas, Hakmilik Sementara tetap dikira sebagai geran, cuma belum diukur akhir.

Jadi tiada masalah untuk membeli hartanah berstatus hakmilik sementara ini.

Namun important to note, Hakmilik Sementara ini tidak boleh lagi dibuat pecah bahagian atau pecah sempadan. Ini hanya boleh dibuat selepas dapat hakmilik akhir ke atas tanah tersebut.

Semoga dapat membantu melegakan sebarang kekeliruan kepada semua yang membaca.

Sekian

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Escape Theme Park, Penang Raih Perhatian, ‘Zip Coaster’ Terpanjang Dunia! Dapat Anugerah Guinness World Record.

Jika nak bercuti tentu kita merancang sebuah percutian keluarga yang menyeronokkan. Salah satu pilihan lokasi riadah kekeluargaan yang unik berunsurkan semula jadi adalah taman tema iaitu Escape Theme Park Penang atau turut dikenali sebagai Taman Tema Escape Penang.

Escape Theme Park yang telah dibuka sejak pertengan tahun 2013 telah mendapat perhatian ramai sejak tiga tahun lalu setelah terbinanya sebuah gelongsor air yang terpanjang di dunia iaitu lebih dari 1 km.

Kini tarikan terbaharu pula adalah Zip Coaster terpanjang di dunia! Ia merangkumi perjalanan sejauh 1.1 kilometer.

Baru-baru ini anugerah Guinness World Rekod disempurnakan oleh Yang Di-Pertua Negeri Pulau Pinang, T.Y.T. Tun Dato’ Seri Utama Ahmad Fuzi bin Haji Abdul Razak.

Justeru, telah menjadikan Escape Penang destinasi taman tema pertama dan satu-satunya di negara pemegang ‘Guinness World Record’ sekali gus meletakkan Malaysia di peta pelancongan dunia.

Turut hadir pada majlis itu ialah Sim Choo Kheng, Pengasas dan Ketua Eksekutif Sim Leisure Group serta pemilik dan pengoperasian ESCAPE, Pravin Patel, Pengadil Rekod Dunia Guinness, Dato’ Seri Lee Kah Choon, Pengerusi Federal Oats Mills Sdn Bhd, merupakan rakan kongsi zip coaster terpanjang di dunia serta wakil dari Travelodge Georgetown.

Bercakap pada majlis berkenaan, T.Y.T. Tun Dato’ Seri Utama Ahmad Fuzi berkata, “Saya amat percaya bahawa inovasi yang dirangsang oleh pemikiran global adalah kunci kepada lonjakan kuantum seterusnya dalam pembangunan ekonomi Pulau Pinang. Besar harapan saya agar syarikat dan organisasi yang berpangkalan di Pulau Pinang melangkah ke hadapan dan mengikuti contoh Sim Leisure Group, untuk menerajui negeri dan negara dalam membangunkan tarikan bertaraf dunia bukan sahaja untuk kemajuan Pulau Pinang, tetapi Malaysia secara keseluruhan .

Bersempena dengan pelancaran zip coaster terpanjang di dunia, ESCAPE Penang telah bekerjasama dengan dua jenama terkenal untuk menawarkan pengunjung pengalaman yang tidak dapat dilupakan. Yang pertama ialah Captain Oats, jenama kelahiran Pulau Pinang yang telah terkenal di seluruh dunia, sama seperti Sim Leisure Group dan jenama ESCAPE.

Bercakap sebagai rakan kongsi penyampai untuk zip coaster unik sepanjang 1.1km, Dato’ Seri Lee Kah Choon berkata “Saya amat teruja dengan perkongsian ini. Saya percaya ia akan saling mempromosikan Pulau Pinang sebagai destinasi percutian pilihan dan membina namanya dalam dunia makanan. Kerjasama ini juga akan menggalakkan gaya hidup aktif dan pemakanan sihat di kalangan rakyat Malaysia.”

“ESCAPE adalah permata istimewa Pulau Pinang. Ia bukan sekadar taman tema lain, tetapi destinasi pelancongan yang mengekalkan semangat keaslian. Sesuatu yang saya percaya, adalah ciri Pulau Pinang itu sendiri – memelihara warisannya yang kaya, sambil tetap mengeluarkan sesuatu yang baharu dan menyegarkan,” tambahnya.


Rupanya Makan Roti Hari-hari Pun Tak Bagus, Jejaskan Kesihatan. Dr Ni Jelaskan Jadikan Panduan!

Boleh dikatakan mudah bagi kita untuk menikmati pelbagai makanan yang enak dan lazat daripada hidangan berasaskan nasi bersama jenis lauk pauk yang pelbagai pada bila-bila masa.

Bahkan kepelbagaian makanan ini diakui memang lazat dan ia membuatkan kita akan makan dengan berselera.

Hal ini menjadi satu cabaran buat kita untuk memilih dan menentukan jumlah makanan yang tepat bagi mengamalkan pemakanan seimbang dan sihat.

Maka hingga ada yang beranggapan lebih baik makan roti daripada makan nasi untuk pemakanan yang lebih sihat dan mengenyangkan.

Pun begitu, tahukah anda tanggapan itu tidak benar dan ini dijelaskan oleh Dr Mazliana Mazlan berdasarkan pengetahuan dan pengalamannya sendiri berkenaan pengambilan roti jika dijadikan menu harian.

Ini perkongsiannya jadikan panduan.

Saya ingat roti sebenarnya lebih sihat dari nasi.

Sebab tu hari-hari saya makan roti waktu mengandung anak pertama pertama dulu. Tak lalu nak makan nasi sebenarnya masa tu, jadi saya cari pilihan lebih sihat yang saya faham, iaitu roti.

Tak makan nasi takpe, tapi kalau tak dapat roti sehari, saya sampai tak boleh tidur malam.

Bila selalu makan roti waktu rehat makan tengahari di hospital, balik kerja perut saya jadi sebu. Malam susah nak tidur sebab perut kembung. Pagi esok bangun tidur, perut jadi segah.

Bila saya stop makan roti, barulah perut saya okay balik. Sampai sekarang saya tak jadikan roti makanan harian di rumah lepas tu.

Gluten Bersifat Seperti Gam

Roti ni ada gluten. Sejenis protein yang ada dalam gandum. Makin tinggi kandungan gluten yang ada dalam tepung high protein atau tepung roti.

Tak kisahlah organik non GMO sekalipun, bila namanya tepung roti, kandungan gluten lebih tinggi dari biasa.

Gluten ni bersifat macam gam. Gluten ni lah yang buat roti kita jadi gebu.

Kesan sampingan ambil gluten ni wujud. Cuma kadang kita je tak perasan. Gluten antara makanan yang cepat betul boleh timbulkan radang pada badan.

Saya ambil roti lepas 3 bulan berturut baru perasan, perut asyik kembung rupanya sebab gluten dalam roti.

Pesakit saya gatal badan dah 5 tahun. Bila saya mintak beliau stop makan roti, tiba-tiba hilang terus gatal badan. Dah tak datang cari ubat gatal lepas 2 bulan pantang roti.

Pesakit saya asyik sembelit, saya cadangkan berhenti kejap makan roti setiap pagi. Lepas seminggu, tiba-tiba najis dah lawas macam biasa.

Pesakit cilik saya yang ada asma, saya mintak stop kejap makan roti. Ibunya nampak kesan baik lepas berhenti makan roti.

Elak Makan Hari-hari

Roti, tak salah pun anak nak makan. Cuma elakkan ambil hari-hari.

Kita suka bagi roti bila anak taknak makan nasi. Sebab kita fikir roti dah cukup tinggi nutrisi untuk kenyangkan anak.

Sebenarnya, gluten tak beri nutrisi penting pun untuk tubuh badan anak. Apatah lagi jika bahan ramuan roti yang anak makan tu, ada macam-macam nama pelik yang kita tak faham.

Roti dalam gambar, antara pilihan roti yang ada di pasaran. Cuba sesekali tengok bahan ramuan roti, sebelum kitabeli untuk anak makan.

Roti yang sebenar, tak sampai 10 bahan pun nak buat sebenarnya.

Tak perlukan pengawet dan aditif. Mahupun pewarna dan perasa tiruan.

Mentega sumber utama transfat pun memang wajib digunakan untuk buat roti kan.

Sama-sama kita cuba ya, elakkan roti pelbagai bahan dari anak-anak.

Mesti anda teringat kartun-kartun zaman dahulu? Siapa yang selalu terpacak depan TV mesti tahu banyak kartun. Jadi jom tonton berapa banyak agaknya yang adik-adik BK kita ni tahu pasal kartun popular tahun 90-an dan awal 2000.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


Sengal Kaki Buat Ibu Ayah Tak Selesa. Redakan Segera Dengan Cara Mudah!

Umumnya kalau kita selalu berdiri lama di tempat kerja tentu akan menyebabkan kaki berasa lenguh-lenguh dan sengal-sengal.

Bila rasa tidak selesa,  hendak keluar berjalan-jalan dengan keluarga pada hujung minggu pun tentu terasa malas.

Tapi tahukah anda, ada  petua orang dulu-dulu yang diamalkan untuk redakan keletihan dan ketidakselesaan kaki dengan teknik rendaman dengan air suam.

Ternyata cara ini dapat melegakan kaki dan menjadi terapi yang menyegarkan. Bahkan menurut  Kakyu,  air rendaman tersebut hendaklah dicampur dengan garam untuk kesan yang optimum.

Ayuh ketahui cara penyediaan air rendaman kaki agar tiada lagi lenguh-lenguh dan anda semakin aktif bergerak.

PETUA HILANGKAN LENGUH KAKI

Hari ni Kakyu nak share satu petua. Bagus untuk sesape yang selalu ada sakit tumit, sengal dan kebas kaki. In shaa Allah boleh hilang kalau amalkan selalu.

Caranya:

1) Sediakan garam kasar segenggam, baldi dan air suam.

2) Masukkan segenggam garam dalam baldi yang berisi air suam tadi.

3) Rendam kaki selama 15 minit. Buat waktu pagi seeloknya selepas solat subuh. Buat seminggu sekurangnya 2x.

Inshaallah nanti akan berpeluh dan urat kaki akan lembut. Bila urut kaki dah lembut, sakit atau sengal akan berkurangan dan hilang.

sumber : Rohayu Yusoff


“Walau Diberi Anugerah Begini, Dia Tetap Comel.” Bertemu Bayi Viral Alami Masalah ‘Rare’, Perkongsian Wanita Ni Undang Sebak

Kisah anak istimewa ini pernah tular di media sosial sebelum ini kerana memiliki bulu yang sangat lebat dan badannya.

Menurut Rabiatul, dia bertemu kanak-kanak tersebut di hospital ketika membuat pemeriksaan anaknya yang bernama Zayyan. Di situlah dia berpeluang berjumpa dengan ‘bayi viral’ yang comel ini.

“Pergi hospital bawa Zayyan check-up. Terjumpa baby viral yang comel ini.

“Tuhan uji mak bapa nya kerana tuhan sayang, tuhan uji kerana tuhan tau mak bapak dia pasti ikhlas menerima kekurangan nya.

“Semoga dia dah besar diberi kekuatan untuk menhadapi dunia mendatang. Faham-faham lah kan zaman sekarang ni MULUT ORANG .. Semoga mental fizikal dia kuat.

“Walaupun dia diberi anugerah camni, dia tetap comel bagi saya.

“Sejam kami bermain, bersua, berkenalan.. pandai pilih tangan.

“Sampai kita berjumpa lagi Sayang.” luahnya yang turut meraih perhatian warganet.


“Kita Tidak Akan Sunyi. ‘Huru-Hara’ Buat Jadi Muda.” Ingin Miliki Anak Ramai, Cara Sheikh Muszaphar Yakinkan Isteri Buat Ramai Kagum!

Dikurniakan sepasang lagi kembar, Datuk Dr Sheikh Muszaphar Shukor Sheikh Mustapha, dan isterinya Datin Dr Halina Mohd Yunos,  memanjat syukur atas rezeki yang diberi.

Personaliti media sosial yang cukup terkenal dan sering memuat naik tip keibubapaan ini ada memuat naik satu perkongsian yang sangat manis di Instagramnya.

Menerusi kapsyen yang ditulis pada sekeping gambarnya bersama keluarga, angkasawan negara ini memberitahu yang dia inginkan keluarga yang besar.

“Saya suka dengan sebuah keluarga yang besar dan secara semula jadinya, saya mahukan lebih… insya-Allah dengan keizinan Mu.
“Tapi pertama sekali, saya mesti meyakinkan Dr Halina (isterinya). Apa pun, ia badan milik isteri saya,” katanya.

Dalam pada itu, Muszaphar turut berkongsi tips kepada bapa di luar sana yang ingin meyakinkan isteri yang masih ragu-ragu untuk melahirkan lebih zuriat.

“Saya akan uruskan segalanya sementara kamu (isteri) berehat. Kamu masih cantik seperti selalu dengan enam orang anak. Tidakkah kamu mahu lihat lebih ramai anak-anak yang indah? Mereka akan jaga kita pada hari tua nanti.

“Kita tidak akan sunyi. ‘Huru-hara’ buat kita jadi muda. Ia merupakan satu sunnah untuk meramaikan ummah. Jom pergi shopping dan beli apa yang kamu mahu. The more the merrier.

“Kita menua sehingga ke Syurga. Saya cintakan kamu selamanya walau apa pun keputusannya,” tulisnya.

Dr Sheikh Muszaphar dan Dr Halina mendirikan rumah tangga pada 10 Oktober 2010. Hasil perkahwinan tersebut, mereka dikurniakan empat cahaya mata iaitu Sophea Isabella, 11, Sophea Natasha, 9, anak kembar lelaki iaitu Sheikh Adam dan Sheikh Noah, 3 serta kembar kedua Sheikh Eusoff dan Sophea Emilia, 2.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“”Bila Dikunci 24 Jam, 11 Hari Dalam Bilik, Perasaan Depressed Bukan Main-Main.” Bekas Pesakit Covid-19 Ini Kongsi Pengalaman!

Meskipun kes wabak Cobid-19 bertambah setiap hari, namun jumlah yang sembuh dan keluar dari hospital juga makin ramai. Setiap seorang daripada mereka tampil menceritakan situasi sebenar ketika berada di wad isolasi. Sebak, sedih dan bersyukur, itu antara yang boleh diungkapkan tatkala membaca kisah mereka.

Jom kita baca perkongsian saudara Reza ini.

Assalamualaikum wbt.

Saya ingin berkongsi pengalaman tentang Convalescent Plasma donation yang baru saya lakukan siang tadi. Semoga ia dapat memberi manfaat kepada semua yang membaca.

Untuk pengetahuan anda saya bekas pesakit COVID-19 kes 46. Saya dan beberapa orang rakan sekerja telah mendapat jangkitan virus COVID-19 ini dalam gelombang kedua and we have been Working From Hospital/Home since then. Rest assured saya sudah bebas dari COVID-19 sepenuhnya. Alhamdulillah. 💪🏼.

Selalu bersangka baik dengan Allah

Pengalaman di dalam wad isolasi akan saya kenang seumur hidup. Tidak pernah saya membayangkan yang saya akan berada di dalam situasi itu. Bila dikunci 24 jam selama 11 hari di dalam bilik, perasan depressed itu bukan main-main. Dalam resah memikirkan diri sendiri, saya juga resah memikirkan tentang isteri dan anak-anak di rumah. Juga kepada semua staff saya. Bimbang jika virus yang ada pada saya ini bakal menjangkiti mereka pula. I only rely on Allah SWT during that time.

Saya selalu bersangka baik kepada Allah dan yakin apa yang jadi ini, pasti ada hikmahnya. Selama 11 hari, saya meneruskan kerja pejabat seperti biasa walaupun di dalam ward. Saya tak mahu peduli sangat rasa depressed itu. Saya cuma fokus untuk kuatkan diri dan semangat untuk cepat-cepat pulih. Cuma sesekali, badan terasa letih. Mungkin antibodi sedang bekerja. Jika itu terjadi, saya perlu berehat. Alhamdulillah kesihatan saya okay dan tidak mempunyai simptom yang teruk.

After 11 days warded at Hospital Sungai Buloh (HSB), I’ve been discharged on 14th March 2020 since my test result shows -ve twice. Syukur kepada Allah.

Plasma serum rawat Covid-19

After two weeks discharge and follow up checkup di HSB, on the 31st March, Dr. dari HSB called me and informed that I had been chosen as Convalescent Plasma donor. Plasma yang didermakan ini akan diuji dan jika berjaya, ianya bakal digunakan sebagai serum untuk rawatan COVID-19.

According to Dr., I am the 1st Malaysian to donate my blood plasma for this research. Rasa proud and bersyukur, Allah gantikan kesedihan saya pada 2020 ini dengan rasa terharu dan bangga kerana berpeluang membantu pesakit-pesakit COVID-19 dengan pendermaan plasma darah ini. If this success, the plasma or serum will be used to the selected COVID-19 patient to help them for faster recovery. But the amount extracted from me at one time only enough for a few patients. It is a bit sad, but In Sha Allah in two weeks, saya akan menderma lagi. And more ex-COVID-19 patients will be called soon to help.

Why have I been selected? According to Dr., my antibody works great in fighting the COVID-19 virus. Also I don’t have any chronic disease dan tidak mengambil sebarang ubat untuk jangka panjang. Sesuai untuk the 1st donor. So guys, stay healthy. It is really important to take care of our health, not only for us bahkan juga untuk keberuntungan orang lain di sekeliling kita.

Semoga wabak segera berlalu

Anyway, saya mengharapkan doa-doa anda agar kajian ini success dan kita dapat menolong lebih ramai pesakit COVID-19 yang masih berada di hospital terutama yang berada pada tahap kritikal. Last but not least, saya berdoa agar semua yang saya kenal di sini dan juga di luar sana agar sentiasa dilindungi daripada wabak ini. Semoga wabak ini juga segera berlalu pergi. In sha Allah.

Saya juga ingin mengambil kesempatan ini untuk mengucapkan setinggi-tinggi penghargaan dan rasa terima kasih kepada pihak Kementerian Kesihatan Malaysia (KKM) khususnya kepada para doktor, jururawat dan semua petugas kesihatan yang terlibat di HSB sepanjang merawat saya dan pesakit-pesakit lain di sana.

Penghargaan buat doktor & jururawat

Juga penghargaan saya untuk para doktor dan jururawat di Pusat Darah Negara atas layanan baik mereka sepanjang process plasma donation tadi. Sesungguhnya mereka semua telah melakukan yang terbaik untuk merawat para pesakit COVID-19 dan dalam mengekang wabak ini. Paling utama sekali, jutaan terima kasih kepada seluruh ahli keluarga saya dan rakan sekerja yang tidak putus-putus mendoakan kesembuhan saya. Hanya Allah SWT yang mampu membalas jasa-jasa mereka.

And to everyone, please stay at home and practice social distancing cuz I know it works! Oh another thing, always wash your hand. Guna sabun jer. Sy guna hand sanitizer kalau keluar rumah saja. Terima Kasih kerana sudi membaca.

Some reading on Convalescent Plasma:
https://transfusionnews.com/2020/03/30/convalescent-plasma-may-be-beneficial-to-treat-covid-19/
And
https://m.malaysiakini.com/news/518410?utm_source=dlvr.it&utm_medium=facebook


“Biarlah Aby Tak Sempurna Macam Dulu, Tapi Umy Akan Sempurnakan Hidup Aby.” Tabahnya Hati Isteri Ini!

Cinta sampai syurga, kedengarannya cukup indah jika kita suami isteri dianugerahkan sebegitu.

Namun asam garam kehidupan, cinta juga perlukan pengorbanan dan kesetiaan. Andai diuji dengan keadaan getir seperti yang dilalui oleh Puan Siti Rohayu ini, masihkan lagi ada yang setabahnya berbakti pada suami tanpa mengira lelah dan letih?

Ayuh kita soroti kisah Puan Siti Rohayu ini yang juga membahasakan dirinya umy di akaun fbnya.

Tahun lepas umy hilang segala2,duit simpanan,kereta 2biji,barang emas dan sebagainya,demi menyelamatkan orang yang umy sayang & cinta iaitu suami umy,syurga umy…

walaupun sekarang ni dengan mata kasar aby nampak sihat,umy tahu waktu ini yang paling sukar bt kami,umy harap umy mampu bersabar untuk sedikit masa lagi,umy sentiasa ingatkan diri dan ank2 jangan ambik hati sbb aby tengah sakit..
ujian datang bertalu2,sikit umy xpernah mengeluh,sbb umy tahu tanda Allah sayang dan dia nak kami dekat kepadanya,bila umy redha umy bangkit & umy teruskan hidup,Allah permudahkan segala2nya.

Hari ini umy mampu tersenyum,berkat usaha umy sendri,satu persatu umy dapat balik ape yang umy telah hilang dulu,sekarang umy hanya nantikan suami umy kembali normal seperti dulu,umy akan menjaga aby sampai bila2…sampai nafas yang terakhir

Posting dari seorang isteri yang ikhlas dan tabah, cukup menyentuh hati nurani setiap wanita bergelar isteri.

Terdahulu,  Siti Rohayu telah diuji apabila suaminya terlibat dengan kemalangan setahun yang lalu. Berat mata memandang, berat lagi bahu yang memikulnya.

Kembali ingat semua bila fb tb balik ape yang berlaku tahun lepas,masih segar dalam ingatan umy berdiri didepan pintu setiap hari menunggu tiba saatnya wktu melawat dekat icu,hanya jasad aby terbujur kaku..macam mimpi sekarang aby masih bernyawa,masih umy ingat doktor kata aby xdapat diselamatkan,doktor kata aby dh 50-50,doktor kata redha dan lepaskan sbb itu yang terbaik,dikala jantung aby berhenti,begitulah umy juga tapi umy kuat,kuat pertahankan ape milik umy,cuba merintih merayu pd Allah,supaya diberi peluang lagi bersama suami & ank2.mcm mimpi umy dpt berbakti pada aby,

Dlm hspital lagi umy cuba bt semua benda,umy xnak nurse yang bt sbb umy takut ni je peluang yang ada,umy cuba bt sebaik mungkin,takut inilah peluang terakhir yang Allah nak beri,ape umy lakukan seikhlas hati,umy xkan menyesal ape pun yang berlaku kelak sbb umy sudah jalankan tggjwb sebaik mungkin.

Begitulah sucinya cinta seorang isteri, sentiasa ada disisi suami walau apa jua keadaannya. Semoga Puan Siti Rohayu kekal tabah harungi dugaan ini.

Dan ini pula adalah perkembangan terkini suaminya yang dikongsikan pada awal November lalu.

semoga selamat sampai pulau pinang.. aby kena admit wad dekat sana, baby sado umy ni.. sampai bila2 umy akan jaga aby, biarlah aby tidak sempurna mcm dulu tp umy tetap akan sempurnakan hidup aby.. cinta sampai syurga


Usia 6 Hingga 11 Tahun Usah Terlalu Cepat Anggap Tak Pandai, Boleh Dorong Anak Anggap Dirinya ‘Loser’.

Sebagai ibu bapa, tentu kita mahu melihat anak berjaya dan cemerlang, itu semua impian setiap ibu bapa.

Namun terlalu mendesak anak dan menganggap anak tidak pandai boleh memberi kesan negatif pada dirinya termasuk merasakan dirinya ‘loser’.

Dalam hal ini, untuk mengelak ia terjadi kepada anak itu, ibu bapa harus tahu cara untuk mendorong anak dengan cara yang betul.

Ikuti huraian lanjut mengenai hal ini, menerusi perkongsian puan Noor Afidah Abu Bakar
Parent Connect Consultancy.

FASA YANG MEMBENTUK SEORANG ‘LOSER’.

Apabila kanak-kanak didedahkan kepada penilaian akademik terlalu awal dalam hidup, maka tekanan ke atas mereka untuk memenuhi harapan orang dewasa juga bermula terlalu awal dalam hidup mereka.

Jika anda mempunyai anak yang akan menamatkan zaman tadika ataupun yang baru selesai tahun 1, janganlah terlalu cepat menilai anak sebagai ‘tak pandai’ hanya berdasarkan penilaian yang dibuat pada tahap itu.

Perjalanan anak-anak usia itu baru sahaja bermula.

Usia 6-11 tahun

Usia 6-11 TAHUN adalah usia mencari keupayaan dan kelebihan diri. Ibubapa dan guru-guru di sekolah memainkan peranan yang sangat penting sepanjang 5 tahun itu untuk membantu memantapkan keupayaan dan kelebihan yang dikenalpasti dalam diri anak.
Pendapat ibubapa, guru dan rakan-rakan menjadi ‘SUARA HATI’ anak-anak usia ini. Mereka membina konsep diri dari kata-kata yang mereka dengar tentang diri mereka.

Seandainya pada usia seawal 6-7 tahun lagi tindakan dan perkataan yang diucapkan oleh ibubapa memberi isyarat kepada anak bahawa anak tidak ada harapan, anak tidak pandai seperti orang lain, anak tidak mencapai piawaian yang sepatutnya dan anak tidak memenuhi jangkaan, maka bayangkan dari peringkat awal lagi anak sudah tidak yakin dengan kebolehan dirinya sendiri dan merasa inferior.

‘Sense of competence’ atau rasa berupaya hanya terbina dalam diri anak-anak usia ini apabila mereka berjaya membentuk kecekapan ketika BERMAIN (pada usia awal) dan kecekapan MENYELESAIKAN TUGASAN sekolah pada usia seterusnya. Semua ini adalah PROSES YANG BERTERUSAN dan tidak boleh dinilai hanya pada satu tahap yang tertentu sahaja.

Anak-anak yang sentiasa diberi KATA-KATA PERANGSANG dan galakan akan tumbuh sebagai seorang insan yang yakin dengan kebolehan dirinya sendiri dan sentiasa berusaha untuk memperbaiki diri.

Manakala anak yang tidak dirai dan tidak mendapat sokongan ibubapa dan guru akan tumbuh sebagai seorang individu yang sentiasa meragui keupayaan dan kebolehannya sepanjang proses mengenali diri pada usia tersebut.

Bayangkan anak yang merasakan diri ‘tidak berupaya’, ‘tidak pandai’, ‘tidak sempurna’ ini akan melangkah kaki ke USIA REMAJA dengan menganggap dirinya sebagai seorang ‘LOSER’.

Konsep diri yang sebegini selalunya akan membawa padah ke atas diri anak itu, keluarga dan juga masyarakat secara umumnya kerana mereka akan ‘rebel’ dengan sangkaan bahawa diri tidak bernilai.

PERANAN IBUBAPA DAN GURU.

Berikanlah galakan dan sokongan kepada anak-anak usia 6-11 tahun ini. Mereka masih dalam proses MENGENALPASTI KEUPAYAAN DAN MEMBINA KOMPETENSI. Melalui interaksi sosial bersama rakan-rakan dan guru di sekolah mereka sedang membina rasa bangga dengan keupayaan dan pencapaian diri yang akan mendorong mereka untuk terus berusaha.

HARGAI SETIAP USAHA anak usia ini walaupun usaha itu kecil kerana usaha kecil inilah yang akan membawa kepada kejayaan yang lebih besar. Kritikan, kutukan, cemuhan dan merendah-rendahkan diri dan keupayaan mereka tidak akan menggalakkan mereka untuk terus berusaha.

Janganlah meletakkan kejayaan akademik pada usia awal sebagai syarat untuk anak mendapat perhatian dan kasih sayang anda.

Janganlah dijauhkan diri anak yang dirasakan ‘tidak berjaya’ pada usia 6-11 tahun ini dengan menghantar ke mana-mana institusi supaya dia memperbaiki diri. Tindakan sebegini hanyalah dilihat oleh anak sebagai satu HUKUMAN ke atasnya kerana anak usia ini masih memerlukan perapatan, belaian, sokongan dan bimbingan secara langsung dan berterusan daripada ibubapa yang berada di sisinya.


Terima Perubahan Isteri Seadanya, Fizz Fairuz – “Kalau Awak Kurus, Saya Mengandungkan Awak Balik”

Sebelum ini belum tular tentang perubahan fizikal selebriti, Datin Almy Nadia yang sering menerima banyak saranan daripada orang sekeliling yang meminta supaya wanita itu menurunkan berat badan.

Menurut suaminya, Datuk Fizz Fairuz, dia tidak kisah dengan perubahan bentuk fizikal isterinya kerana tetap akan menyayangi dan mencintai wanita itu sepenuh hati.

“Kadang-kadang isteri tanya sama ada saya sayangkan dia atau tidak kerana bentuk badannya yang gemuk. Saya cakap biarlah.

“Kalau awak kurus, saya mengandungkan awak balik. Sebab saya menerima dirinya yang sekarang. Saya tidak kisah kerana saya suka dia begitu,” kata Fizz.

Ujar pelakon berusia 44 tahun itu lagi, dia bersyukur kerana memiliki seorang isteri yang dianggap sempurna kerana pandai menguruskan rumah tangga serta anak-anak.

“Kalau dia kurus, saya tidak fikir isteri akan dapat jadi seorang ibu sempurna. Saya bersyukur dengan kehadiran empat orang cahaya mata dalam keluarga.

“Jadi tidak perlu fikir kalau orang bercakap buruk tentangnya,” kata Fizz.

Fizz memberitahu, sebelum ini dia pernah memberi galakan kepada Almy untuk menurunkan sedikit berat badan, tetapi mestilah dengan cara yang betul dan sihat.

“Saya pernah suruh dia kuruskan badan. Saya beri galakan. Tapi cara yang bagaimana? Potong usus? Sementara nak tunggu sembuh lebih kurang dua minggu, anak-anak nanti bagaimana?

“Saya nak ambil pembantu, dia tak mahu. Semua kerja nak buat sendiri. Saya tahu isteri penat buat kerja rumah, uruskan anak-anak ke sekolah. Tapi itu yang dia mahukan,” kata Fizz yang ditemui media ketika tayangan perdana filem Coast Guard.

Sementara itu, Fizz mengakui tidak pernah menerima sebarang mesej nakal daripada wanita yang mahu mendekati dirinya dalam media sosial.

“Mesej daripada wanita lain? Sejujurnya tiada. Kalau ada pun scammer. Tapi kalau mesej yang sarankan saya supaya menyuruh isteri untuk kuruskan badan, memang banyak.

“Siap tawarkan produk lagi. Tapi saya tidak melayan pun,” katanya.

Sebelum ini Almy atau nama lengkapnya Almy Nadia Aminuddin Shah, 37, pernah menjadi mangsa kritikan netizen terutama selepas melahirkan anak dan tidak lagi bergiat aktif dalam dunia lakonan.

Almy dan Fizz mendirikan rumah tangga pada 26 April 2004 dan dikurniakan empat cahaya mata perempuan.


Begini Cara Bina Keberanian Dalam Diri Anak. Info Penting Kena Ambil Peduli.

Mereka yang aktif di alam persekolahan adalah kerana mereka berani untuk melibatkan diri dalam kelas serta program yang dianjurkan.  Dengan keberanian mereka mendapat pelbagai anugerah dan pengiktirafan.  Semua ini sangat membantu anak-anak di alam dewasa nanti.

Bayangkanlah, ketika anak orang lain sudah boleh berdikari sana sini, anak kita hendak bertanya sesuatu pada cikgu pun masih minta orang lain temankan.  Ketika anak orang lain berani ikuti program-program perkemahan, anak kita tidak mahu turut serta sebab tiada kawan.

Sebab itulah anak-anak perlu ditanam dengan sifat berani pada usia yang seawal mungkin.  Berani bukanlah sesuatu yang hadir ketika lahir sebaliknya sifat ini terhasil bergantung kepada cara ibu bapa mendidik dan membesarkan anak-anak mereka.  Ibu bapa perlu tahu cara terbaik menjadikan anak-anak mereka seorang yang berani secara bertempat.

Sebab kita tidak mahu pula apabila anak menjadi berani tidak bertempat lalu dia melawan dan biadap dengan guru, merempit dan menyertai lumba haram, mencuri, memukul, bergadul dan sebagainya.  Sebab kelakuan negatif sebegitu juga memerlukan satu bentuk keberanian.

Berikut adalah beberapa tip yang boleh dilakukan oleh ibu bapa bagi menjadikan anak-anak seorang yang berani:

1)    Usah cepat membantu anak dalam pelbagai perkara.  Semua ibu bapa sayangkan anak-anaknya.  Tetapi usah jadikan rasa sayang sebagai alasan untuk cepat membantu mereka.  Bukanlah salah membantu anak-anak kita tetapi ada ketikanya anak-anak perlu diberikan peluang mencuba dan melakukan kesilapan.  Dari kesalahan dan kesilapan inilah mereka belajar.   Ketika anak masih bayi, apabila dia mula pandai berjalan maka dia mula belajar naik tangga.  Biasanya ibu bapa akan terus dukung anaknya dan bawa naik ke tingkat atas sebab takut anak jatuh.  Ibu bapa yang prihatin sebaliknya akan mengawasi dan membiarkan anak-anaknya menapak satu anak tangga ke anak tangga yang lain.  Dari situ anak itu belajar.

3)    Berikan anak-anak peluang bergaul.  Dunia internet hari ini meluaskan pergaulan anak-anak.  Mereka boleh kenal sesiapa sahaja melalui laman sembang, facebook, twitter dan seumpamanya.  Namun begitu, pergaulan bentuk ini tidak sama seperti pergaulan secara langsung.  Anak-anak tidak boleh dikurung di rumah dan dihalang dari keluar bersosial.  Biarlah anak berkawan asal sahaja kita tahu siapa rakan-rakannya, ibu bapa mereka, aktiviti yang dilakukan serta lokasi pertemuannya.  Dalam masa yang sama lakukan pemantauan sebab kita tidak mahu anak-anak terlibat dengan aktiviti yang tidak sihat.

4)    Dedah anak-anak dengan aktiviti lasak.  Aktiviti-aktiviti lasak seperti ‘flying fox’, panjat dinding batu, berkuda, memanah, berenang dan seumpamanya dapat meningkatkan keberanian dalam diri anak.  Bayangkan di barat ada aktiviti ‘bungee jumping’.  Aktiviti ini memerlukan kaki kita diikat dan kemudian terjun dari satu kedudukan yang tinggi langsung ke bawah.  Pasti menakutkan dan menggerunkan.  Tetapi apabila selesai mencubanya pastilah keberanian diri meningkat.  Malah di Malaysia kini sudah ada aktiviti ‘bungee jumping’ ini.  Sebenarnya banyak lagi aktitivi yang boleh dilibatkan bagi menguji keberanian anak-anak.  Misalnya adakah anak kita berani naik ‘roller coaster’ atau sentiasa mengelak.  Jadikanlah anak kita seorang yang lasak dan berani kerana ia penting dalam pembentukan jati diri mereka.

5)    Bawa anak ke majlis orang dewasa.  Berikan anak-anak bergaul dengan orang tua atau mereka yang lebih dewasa dari usianya.  Berikan dia ruang bertanya dan bercerita.  Pengalaman ini akan menjadikan dia seorang yang berani berdepan dengan orang ramai nanti.  Ada ibu bapa yang masih berpegang pada kepercayaan bahawa membawa anak-anak ke majlis orang tua sebagai kurang adab.  Kita tengoklah apa bentuk majlisnya itu. Memang ada yang tidak sesuai di bawa anak.  Tetapi kalau majlis menyambut bayi, hari lahir, kenduri kendara, perkahwinan dan sebagainya maka bawalah mereka bersama.

6)    Latih anak mengambil risiko.  Anak-anak perlu dilatih agar berani mengambil risiko.  Mengambil risiko bukanlah bermakna melakukan sesuatu pekerjaan secara membuta tuli atau meletakkan dirinya pada kedudukan yang membahayakan.  Ada bezanya melakukan kerja bahaya dengan kerja berisiko.  Memanjat pokok itu kerja berisiko.  Tetapi kalau bergayut di dahan tinggi tanpa sebarang langkah keselamatan itu adalah kerja berbahaya.  Begitu juga memberi peluang anak remaja belajar membawa motosikal itu adalah kerja berisiko.  Tetapi membiarkannya membawa motosikal tanpa memakai topi keledar dan memecut laju itu kerja berbahaya.  Anak-anak perlu tahu beza antara risiko dan bahaya.

7)    Bercakap secara positif.  Bagi menanam keberanian dalam diri anak, ibu bapa perlu bercakap secara positif dan sentiasa menunjukkan pada anak yang kita yakin serta percaya akan kebolehan dirinya.  Anak-anak juga perlu tahu dan sedar yang ibu bapanya bersedia menerima kekurangan, kesalahan dan kesilapan yang dilakukannya dengan hati yang terbuka asasl sahaja mereka belajar sesuatu dari pengalaman itu.  Sifat terbuka ibu bapa penting bagi menjadikan anak-anaknya seorang yang berani mencuba dan bertindak.


Lima Persoalan Ibu Bapa Perlu Tahu Tentang Tablet. Jawapan Pakar Ini Amat Mengejutkan!

Isu penggunaan tablet dikalangan kanak-kanak sentiasa diperkatakan. Pelbagai persoalan dan pendapat dikupas mengenai tablet yang dikatakan bahaya kepada kanak-kanak. Namun bagi berbeza pula pandangan pakar ini.

Ikuti perkongsian Dr Airil Haimi Mohd Adnan, Ketua Pusat Pengajian  di Universiti Teknologi MARA (UiTM) Cawangan Perak dan Penyelidik Aktif Psikologi Perkembangan Tahun Awal Serta Sosiologi Pendidikan Usia Praformal.

Sukar untuk kita mencari pakar perkembangan kanak-kanak yang menentang penggunaan komputer tablet oleh kanak-kanak awal usia (0 hingga tiga tahun) dan juga yang baru meningkat ke alam pendidikan praformal (empat hingga enam tahun ke atas). Tetapi ada satu prasyarat yang perlu dipatuhi. Penggunaan komputer tablet wajib dikawal daripada sudut masa dan juga tempat.

Fikirkanlah! Perkara yang baik pun kalau melampau-lampau akan membawa mudarat. Terlalu banyak minum, terlalu banyak makan, terlampau lama mandi, terlampau taksub bersenam terlalu asyik berfikir sekali pun, semua perkara baik ini, namun tanpa kawalan akan membawa bahaya tanpa kita sedari.

Yang pasti, untuk anak-anak, mereka bukan hidup pada zaman Jurassic! Maka, untuk menidakkan penggunaan komputer tablet, telefon pintar atau gajet lain kepada mereka tidak masuk akal malah akan memperbodohkan kanak-kanak itu. Tablet adalah keperluan masa hadapan yang wujud dalam dunia kita pada hari ini.

Berikut persoalan lazim yang ditanya oleh ibu bapa yang menjadi penanda aras bahawa tablet tidak bahawa jika digunakan secara berhemah.

Persoalan pertama:

“Tapi, kami dengar cerita ada seorang budak jadi terencat akal sebab tablet…”

Satu kisah ‘lagenda’ tentang bahaya tablet kepada kanak-kanak dikongsi oleh Dr Richard Graham, pakar perubatan yang ‘merawat’ kes anak kecil empat tahun yang ‘ketagihan’ tablet. Namun, beliau sebagai perunding Hospital Capio Nightingale, London tidak percaya kanak-kanak akan menjadi ‘penagih teknologi’ yang sama kelas dengan penagih dadah.

Di Malaysia, cerita dongeng tentang bahaya tablet bermula apabila kumpulan penyelidik sebuah IPT kononnya telah dapat melihat hubung kait antara komputer tablet dengan kerencatan otak serta perkembangan kanak-kanak. Satu Malaysia pun terus menjadi takut dan komputer tablet menjadi hantu syaitan yang ditakuti.

Realitinya? Penggunaan tablet kini menjadi salah satu terapi untuk merawat kecederaan otak. Dan, penggunaan tablet yang terkawal dengan aplikasi-aplikasi (apps) yang sesuai dengan usia kanak-kanak 0 hingga enam tahun, lebih-lebih lagi yang berbentuk pengajaran dan pembelajaran, kita terbukti membantu dan mendorong tahap perkembangan mereka!

Persoalan Kedua :

“Tapi, kawan kami, anak dia sampai tidak boleh berenggang dengan tablet…”

Fikirkanlah! Adakah ini bukti bahaya komputer tablet? Atau adakah ini bukti mama dan papa yang gagal mendidik si kecil mereka dengan sebaiknya? Yang menjadi masalah besar hari ini ialah tablet digunakan seperti puting getah yang kita sumbat ke dalam mulut bayi untuk menenangkan mereka dan menyuruh mereka senyap!

Tablet adalah gajet atau peranti yang bukan bersifat penenang. Tetapi, kita lihat papa dan mama di luar sana kerap memberikan tablet atau telefon pintar kepada si kecil ketika mereka sedang makan di luar, misalnya. Apabila si kecil itu terleka maka mama dan papa pun boleh makan dengan tenang, bukan?

Dari perspektif psikologi setiap yang dibiasakan pasti menjadi kebiasaan, proses ini dipanggil pelaziman (habituation). Nah, apabila si kecil lazim mendapat ‘ketenangan’ dan leka apabila diberikan tablet atau telefon pintar, kita yang dewasa ini menuduh kanak-kanak tidak boleh berenggang dengan gajet. Salah siapa sebenarnya sedari awal?

Persoalan  ketiga:

“Tapi, anak jiran kami, lepas pakai tablet jadi anti-sosial dan lambat bercakap…”

Salah satu kecaman yang sering diberikan kepada komputer tablet dan gajet lain ialah peranti-peranti moden ini menjadikan kanak-kanak anti sosial, melambatkan proses percakapan dan juga melambatkan penguasaan kemahiran asas 3M (membaca, menulis dan mengira) yang wajib untuk proses persekolahan kelak!

Maka, papa dan mama yang kononnya prihatin pun terus mengharamkan komputer tablet daripada kehidupan anak kecil mereka. Namun, dalam dunia di mana mesin-mesin yang menggunakan skrin sesentuh (touchscreens) semakin berleluasa, adakah mama dan papa sedar bahawa tindakan ini tidak bijak malah bakal membantutkan perkembangan?

Hari ini aplikasi-aplikasi (apps) yang sesuai untuk kanak-kanak 0 hingga enam tahun sudah banyak di pasaran, termasuklah yang boleh dimuat turun percuma. Dan, para saintis sosial kini giat mengumpul data penyelidikan tentang aplikasi-aplikasi komputer tablet yang membantu perkembangan si kecil, termasuklah si kecil yang kelainan upaya. Hebat, bukan?

Persoalan Keempat:

Bahayanya apabila si kecil tidak tahu menggunakan komputer tablet!

Kekadang lucu apabila kita memikirkan ramai orang yang bercakap mengenai kanak-kanak dan perkembangan, tidak mempunyai pandangan dunia dan maklumat sahih tentang dunia kanak-kanak serta pendidikan. Isu ini menjadi lebih kritikal apabila wujud pula ‘pakar-pakar’ yang bercakap kosong tanpa ilmu dan bukti saintifik.

Bahaya sebenar hari ini ialah apabila si kecil anda tidak tahu menggunakan komputer tablet sedangkan dunia kita semakin dipenuhi gajet-gajet dengan skrin sesentuh dan yang seumpamanya. ‘Mengharamkan’ tablet kepada si kecil anda bukan hanya tidak adil malah akan membawa kerugian kelak (kerana anak anda akan menjadi seperti dinosaur).

Kesimpulannya, sekali lagi ditekan, penggunaan komputer tablet yang terkawal dari sudut masa,  dan tempat, ditambah aplikasi-aplikasi (apps) yang sesuai untuk kanak-kanak 0 hingga enam tahun, sudah terbukti sebagai pendorong perkembangan awal usia. Malah, pada hari ini menjadi suatu keperluan dari perspektif pengajaran dan pembelajaran berasaskan teknologi!


“Suka Nasi Tapi Nasi Tak Suka Saya.” Ini Rupanya Cara Eina Azman Nak Kekalkan Berat & Pinggang Idaman!

Setiap wanita punya cara tersendiri untuk menjaga penampilan diri. Baik diet secara biasa mahupunekstrem bergantung kepada kemampuan masing-masing.

Seperti mana yang dikongsikan oleh Datin Eina Azman menerusi lama instagramnya. Beliau menggunakan kaedah mengehadkan pengambilan nasi iaitu sebanyak dua kali dalam masa sebulan. Ini bagi mengekalkan berat badan dan saiz pinggang yang diidamkan.

Perkongsian tersebut dimuat naik menerusi ruangan Ask Me A Question di laman Instagram selepas menjawab beberapa pertanyaan pengikutnya mengenai tips diet yang diamalkan.

Eina atau nama sebenarnya Ainur Syakina Azman memberitahu yang dia sememangnya menggemari nasi tetapi berat badannya akan bertambah ‘berkilo-kilo’. Disebabkan itu, dia harus mengawal pengambilan nasi.

Dalam masa yang sama juga, Eina turut mengamalkan pengambilan buah-buahan serta sayur-sayuran untuk kekal kenyang sepanjang hari sekali gus mempunyai banyak nutrisi dalam membantu proses diet harian.

“Jadi sekarang ni saya cuma akan makan nasi dalam sebulan dua kali sebab nak kekalkan berat dan pinggang idaman saya.

“Saya banyakkan makan buah-buahan dan sayuran. insya-Allah ok akan kenyang,”kongsi Eina lagi.


Nak Jaga Kesihatan, Kena Rajin Amal Limau Kasturi!

Menikmati air dengan perahan limau kasturi memang cukup menyegarkan bila dinikmati ketika cuaca panas. Pun begitu, sebenarnya minum jus limau kasturi bukan sahaja sebagai penghilang dahaga, bahkan elok kiranya diamalkan kepada seisi keluarga. Nak tahu kenapa? Ini dijelaskan oleh Dr Suri Roowi. Jom semak perkonsian ini.

Faedah kesihatan lemon sering disebut sebut, tetapi manfaat limau sambal @ limau kasturi ni sering terlepas pandang atau dipandang sepi. Perahan jus limau kasturi bukan sahaja mampu menambah keenakan rasa dalam masakan dan minuman, malah ia juga dapat membantu merawat pelbagai penyakit seperti batuk, sakit tekak, pening kepala dan sebagainya. Tak sangka kan, benda yang depan mata kita rupanya menyimpan 1001 khasiat.

1. Kandungan phloretin jauh lebih bagus dari epal. Mengandungi aktiviti antioksidan yang jauh lebih tinggi compared to green tea.

Phloretin biasanya didapati di dalam buah epal, sebahagian limau tropika dan teh rooibos. Namun kajian mendapati bahan ni banyak terdapat pada limau kasturi atau limau sambal.

Bila disebut teh hijau, kebanyakan kita akan sebut “minum teh hijau”, tapi limau kasturi sebenarnya lebih bagus dari green tea.

2. Vitexin ni juga bahan yang bagus ada dalam buah limau kasturi. Selalunya ia hanya dijumpai dalam ‘hawthorn berry’. Ianya digunakan untuk rawatan jantung dan kanser.

Surprisingly vitexin ni banyakkk dalam limau kasturi.

3. Sesuai sangat untuk orang perempuan yang suka nampak cantik sebab dalamnya ada Ferulic Acid. Asid ni bagus untuk hilangkan kedut pada kulit dan perlahankan proses penuaan.

Ia membina kolagen, meremajakan kulit, dan meningkatkan tekstur kulit secara keseluruhan.

Untuk kaum lelaki nak kuatkan jantung pun bagus makan limau kasturi ni. Sebab itu, petua orang tua tua “sebelum makan daging, perah limau dahulu atasnya” Memang betulll! Sebab, ia potonggg lemak. Ia akan menurunkan kadar kolesterol.

Kalau kandungan creatinine kita tinggi dalam badan, ianya akan merosakkan buah pinggang. Dengan mengamalkan limau kasturi, ia akan membantu menurunkan creatinine.

Bila ke kedai makan, order air ni tanpa gula. Nikmatnya tidak terkata walau tanpa kemanisan gula.

Hari ni meqza nak kongsikan cara menyediakan minuman untuk menurunkan kadar kolesterol dalam badan dengan minuman air limau kasturi.

Bahan-bahan yang kalian perlukan
Satu sudu teh chia seed
Jus 4-5 biji limau kasturi
Satu sudu madu. (Kalau tiada pun tak apa)
4 Satu setengah gelas air sejuk

Rendam chia seed dalam setengah gelas air sekurang-kurangnya satu jam sebelum penggunaan.
Masukkan jus limau ke segelas air ais dan kacau dengan satu sudu kecil madu.
Selepas chia seed telah direndam, tambahkannya ke dalam gelas.
Kacau dengan sudu dan minum minuman pagi ini setiap hari dengan perut kosong.

InsyaAllah jika diamalkan selalu, ia boleh memperbaiki kesihatan jantung, meningkatkan kolesterol sihat untuk tubuh dan pada masa yang sama dapat mengurangkan jumlah kolesterol, merendahkan paras LDL dan trigliserida.

Minuman ini baik untuk kesihatan kardiovaskular kita.

Cubalah!


Guna Kaedah Susun Buku Guna Fail, Elak Buku Tertinggal. Cikgu Ini Kongsi Tip Mudah Dan Tahan Lama

Persekolahan sudah bermula pada hari ini, tentu ibu bapa sibuk menguruskan anak-anak. Bagi yang mendapat buku teks, tentu mengambil masa a masalah bagi menyusun jadual mengikut subjek pada hari tertentu. Melalui perkongsian puan Syikin Zahir di laman facebooknya, beliau berkongsi tip untuk menyusun buku menggunakan kaedah file. Cara ini katanya mengelak daripada berlaku tertinggal buku dan tahan lama. Masih sempat lagi, ibu-ibu untuk mencuba cara ini.

TIADA LAGI STICKER IKUT HARI
Sekolah dah tak lama nak buka semula. Masa ni sibuk parent tolong balutkan buku anak-anak kan.
Harini cikgu share kaedah senang, cepat & tiada buku tertinggal lagi untuk anak-anak bila mereka susun buku ikut jadual.
Dulu memang guna kaedah lekatkan sticker warna ikut hari dalam jadual waktu anak.
Tapi sejak dapat wasep dari Ustaz Man awal tahun lepas, dapat gambar zikry termenung dalam kelas sebab tertinggal buku, kemurungan ummi dia.
Rasa kesian sangat. Dah la dia jenis sensitif. Mesti kena marah tertinggal buku. Biasalah 1 subjek paling kurang 2 jenis buku. Ada sesetengah subjek sampai 3,4 jenis buku. Kebarangkalian cuai nak tertinggal tu memang ada.
Maka umi dia beralih guna kaedah fail. Satu subjek satu fail. Semua buku letak dalam fail tu. Bila nak susun buku, tengok jadual & tarik saja terus 1 fail. InsyaAllah tak da dah buku-buku yang tertinggal. Dan kaedah ini juga pantas.
Sebelum ini pernah cuba guna 2,3 jenis fail plastik. Tapi prestasi mengecewakan. Renyah, dan kalau terlipat, berbekas huduh fail tu. Dan ada jenis penjuru tajam.
Jadi akhirnya, fail berzip ni paling jatuh hati.
Kaler menarik, tahan lama, tahan lasak.
Angah & kak ina punya masih elok. InsyaAllah boleh pakai sampai darjah 6.
Dan zakwan punya pun ummi dia dah beli sejak tahun lepas. Persediaan nak masuk tahun 1. Sindrom takut tak jumpa dah fail tu. Hahaha
Satu lagi kelebihan guna fail ni, tukarlah jadual waktu 28 kali setahun pun umi tak kisah??. Tak payah tertekan nak ubah-ubah sticker macam pengalaman lalu.
Alhamdulillah.
Untuk #gengmakmak yang selalu stress dengan buku anak yang banyak dan jadual bertukar, bolehla cuba kaedah fail ni.

Info Tambahan:
Harga 1 fail RM1.50. Size A4.
Cikgu beli di Max10, dalam Cmart Changlun.
Kalau tempat lain, boleh cuba cari di DIY.

Untuk orang Changlun, boleh roger Bobsteletto Runnerchangloon. Dia tahu mana nak cari ??


Nak Beli Keju, Baca Dulu Bahan Digunakan. Bimbang Ada Yang Tak Halal.

Seperti yang kita ketahui, keju merupakan makanan digunakan untuk penghasilan yang pelbagai juadah termasuk kek, pasta keju dan sapuan. Ramai antara kita menggemari keju untuk dijadikan hidangan seisi keluarga. Namun, apabila membeli makanan ini, pastikan alert kandungan pembuatannya.

Menerusi facebook, Nor Zailina menasihati mengenai bahan pembuatan keju agar halal dimakan.

IKUTI PERKONGSIAN INI.

Saya bimbang bila tengok orang Islam beli keju tanpa membaca bahan-bahan yg terkandung di dalamnya atau sekiranya ada logo Halal negara pengeluar keju itu. Terdapat pelbagai jenis keju dijual di pasaraya. Jadi, bagaimana memilih yang HALAL?

* Pastikan ada logo Halal dari pengeluar di negara berkenaan. Contohnya, keju dari Australia mesti ada logo Australian Halal Board. Begitu juga keju dari France, New Zealand dll.

* Rennet – bahan yang digunakan bagi menukar susu kepada pepejal keju. Biasanya ia diperbuat daripada bahagian dalaman perut binatang seperti lembu dsbnya. Jikalau lembu tidak disembelih mengikut Islam, bermakna ia tidak Halal dimakan. Kebanyakan keju dari Eropah menggunakan rennet daripada binatang. Bovine Rennet adalah rennet dari perut lembu. Porcine dari khinzir (pig/swine).

Hanya pilih rennet:
– microbial rennet (diperbuat daripada microbes, termasuk fungi dan bakteria TETAPI ada juga yg dibiak drpd sumber binatang, sila tengok tanda Halal)
– non-animal rennet (diperbuat daripada bahan kimia lain atau sumber bukan binatang)
– vegetable rennet (diproses daripada sumber tumbuh-tumbuhan)

Selain rennet, keju juga diperbuat dengan:
– proses pemerapan (fermentation)
– menggunakan cuka dan jus lemon (asid) terutama untuk pembuatan keju vegan

Fakta Penting:
1. Keju lembut (soft cheeses) seperti krim keju tidak menggunakan rennet dalam pembuatannya.

2. Baca setiap paket keju yang dibeli kerana ia mungkin Halal dalam bentuk sebuku (block) tetapi tidak Halal dalam paket yang sudah diparut (ready grated).

3. Keju dalam bentuk serbuk (kering) seperti Parmesan juga mungkin tidak Halal, jadi, berhati-hatilah selalu. Parmesan sering dihidangkan di restoran bersama Caesar Salad atau Spaghetti Bolognese.


Cara Mudah Nak Buat Homemade Hand Sanitizer, Guna Dua Bahan Ni Dengan Modal RM11.70 Jer. Cukup Jimat!

Wabak Covid-19 gelombang kedua kian mengganas. sehingga kini sudah menyaksikan kes semakin meningkat kepada 93 kes. Jadi orang awam diingatkan terus kekal dengan amalan sebelum ini iaitu menjaga kebersihan diri seperti kerap membasuh tangan menggunakan sabun dan air dan gunakan ‘hand sanitizer’.

Namun, ada yang mengambil kesempatan menaikkan harga terutama bagi Hand Sanitizer dan juga topeng muka. Biarpun pihak berkuasa  ada mengeluarkan amaran namun, ada yang masih berdegil. Tak kurang juga akibat kerisauan terhadap wabak yang semakin meruncing ini, ramai yang membeli barangan tersebut dengan kuantiti yang banyak. menyebakan kekurangan stok.


Amal Diet Air Kosong Tanpa Makan, Setelah 41 Tahun Wanita Ni Kekal Sihat & Bertenaga!

Sering juga kita dengar untuk mengekalkan kecantikan dan kesihatan tubuh badan, kita perlu ambil air dengan jumlah yang secukupnya. Malah tidak dengan itu, ramai juga antara kita bila berdiet akan minum air putih yang banyak untuk pastikan dapat membantu untuk meningkatkan kadar metabolisma badan bagi membakar kalori.

Tidak hanya dengan minum air kosong semata-mata, malah untuk jalani hidup sihat perlu juga mengambil makanan yang berkhasiat.

Pun begitu berbeza kisahnya dengan seorag wanita ini yang mengamalkan diet air selama 41 tahun untuk kekal sihat sepertimana memetik laporan di Utusan Malaysia.

Wanita yang hanya dikenali sebagai Ngon itu memberitahu, sepanjang empat dekad lalu, dia hanya menikmati air yang dicampur sedikit dengan garam, gula dan perahan lemon sebagai rutin makanan hariannya.

Pada usia 63 tahun, wanita itu kelihatan sihat dan seperti tidak mempunyai masalah kesihatan yang serius.

Malah, Ngon juga mendakwa dia lebih bertenaga dan jarang ditimpa sakit, termasuk demam.

Mengalami Penyakit Berkaitan Darah

Wanita itu menceritakan, dia sebelum ini menikmati makanan sama seperti orang lain iaitu makan nasi dan pelbagai juadah enak sehingga dia berusia 21 tahun.

Ketika itu, dia berdepan masalah kesihatan yang menyebabkan penglihatannya semakin kabur, sering sakit perut dan muntah.

Keputusan makmal menunjukkan dia mengalami penyakit berkaitan darah dan ubatan yang diberikan tidak mampu mengurangkan kesakitannya, menyebabkan wanita itu mengamalkan diet air.

Sejak itu, kesihatannya semakin baik menyebabkan dia tidak mahu lagi menukar dietnya, walaupun mengakui ada kalanya dia berasa bosan dengan rutin sama setiap hari.


Makan Roti Berkulat, Tiga Hari Anak Lembik’ Hingga Masuk Hospital. Memang Bahaya, Dr Ini Jelaskan!

Tentunya ramai yang mengemari roti. Kalau tak ada roti di rumah tu rasa tak lengkap aje.

Sehinggakan roti yang ada nampak kulat tetap digunakan untuk dijamah dengan beranggapan jika dibakar ia selamat dimakan.

Hakikatnya tidak! Sebagaimana perkongsian Dr Kamarul Ariffin Nor Sadan yang mendedahkan bagaimana seorang pesakit telah mengalami keracunan akibat makan roti berkulat walaupun belum tarikh luput.

Jadi jangan buat main-main hal ni. Ikuti perkongsian ini. Moga jadi iktibar.

“Sampai masuk hospital anak saya, doktor! 3 hari lembik, macam tuala buruk!”

OK, walaupun dah banyak kali pesan, kita pesan lagi. Kalau nampak roti yang belum luput tarikh, tapi dah ada tanda-tanda nak berkulat, maka jangan makan. Buang terus!

Ada orang, dia rasa sayang nak buang sebab kulatnya tompok kecil sahaja. Jadi dia cuil bahagian yang berkulat tu dan buang. Bahagian yang nampak elok tu dia makan.

Jangan buat macam tu.

Tompok kecil yang kita nampak atas permukaan roti tu adalah putik spora kulat. Namoak kecil di luar, tapi mungkin jaringan akar kulat dah jauh menjalar ke dalam ruang roti.

Jadi, kita tak boleh nak anggarkan di mana sebenarnya sempadan roti yang telah berkulat dan yang elok. Kalau kita termakan spora atau hyphae, sama sahaja bahayanya.

Ada juga orang, dia bersihkan bahagian berkulat dan kemudian masak atau panaskan roti dengan niat untuk membunuh kulat ni. Kemudian dia makan roti tu.

INI SEBABNYA

Jangan buat macam tu.

Benar, kebanyakan kulat akan mati jika dimasak dengan suhu yang tinggi, tetapi roti yang telah berkulat tetap tak selamat untuk dimakan. Tak kiralah digoreng, stim atau bakar.

Kulat menghasilkan sejenis toksin dinamakan mikotoksin(mycotoxin). Ia boleh menyebabkan gejala keracunan makanan. Ia tidak mudah dimusnahkan walaupun dimasak.

Keracunan makanan akibat kulat dan toksinnya boleh menyebabkan gejala muntah-muntah dan cirit-birit yang teruk, terutamanya untuk kanak-kanak dan warga emas.

Oleh itu, nampak ada perubahan warna pada roti, walaupun tompok kecil, walaupun belum tarikh luput, terus buang. Jangan ambil risiko bahayakan kesihatan.

Makanan sihat, adalah makanan yang selamat.

Dr. Kamarul Ariffin Nor Sadan
Kesihatan dan Perubatan

Gambar hiasan: habuk atas roti

Sumber: Kamarul Ariffin Nor Sadan


Ustazah Datuk Dr Norhafizah Musa, Kerjaya & Keluarga Sama-sama Hebat. Jadikan Inspirasi Buat Semua!

Siapa tidak kenal dengan Ustazah Datuk Dr Norhafizah Musa ini, orangnya cantik, terpuji akhlak dan lemah lembut bicaranya. Beliau sewajarnya layak dijadikan inspirasi buat kita wanita yang bergelar isteri dan juga ibu. Bukan sahaja semata-mata menjadikan contoh dalam membentuk peribadi diri, tetapi juga melihat usaha dan semangatnya dalam menuntut ilmu.

Jujur kita boleh katakan, memegang status seorang ibu dan dalam masa yang sama aktif  sebagai pendakwah, pensyarah, penulis buku, panel di radio IKIM FM dan banyak lagi jawatan yang disandang, bukan calang-calang pengorbanan telah dilakukannya hingga berjaya pula menyambung pelajaran ke peringkah PhD.

Kegigihan dan kesanggupan beliau untuk bekerja keras menuntut ilmu, cukup luar biasa. Akhirnya, detik manis itu, terakam indah pada Oktober 2018 yang lalu.

Apa yang pasti, beliau bukan sahaja berjaya dalam bidang kerjaya dan pengajian, malah cukup beruntung dikurniakan keluarga yang cukup bahagia. Hidup bersama suami tercinta Dr. Azahar Yaakub dengan dikurniakan tujuan orang anak sebagai pelengkap keluarga bahagia.

sumber : Instagram ustazahnorhafizahmusa


Asal Kampung, Lesti Masuk Pertandingan Nyanyi Biaya Rawatan Bapa Hidap Tumor Di Dada

Nama Lesti Kejora hangat diperkatakan baru-baru ini disebabkan kisah dirinya menjadi mangsa pukul oleh suami sendiri. Namun, bagi yang tidak begitu mengenali penyanyi dari seberang ini, min nak kongsikan sikit sejarah hidupnya.

Sebelum mencipta populariti luar biasa, Lesti Kejora atau nama sebenarnya Lestiani memulakan perjuangannya dari titik kosong. Menurut bapanya, Endang Mulyana, suara merdu anak perempuan tunggalnya itu sudah dikesan sejak usia 2-3 tahun lagi. Apabila ditanya mengapa suka menyanyi, Lesti berkata memasang impian menjadi artis satu hari nanti.

Dahulu, bapanya hanya bekerja sebagai pemandu peribadi di Kota Bandung untuk menyara keluarga. Manakala Lesti rajin membantu ibunya menjual mi secara kecil-kecilan bagi menampung perbelanjaan keluarga. Memiliki nyanyian luar biasa, namun ketika itu dia hanya mampu membuat persembahan di panggung kenduri ataupun acara kecil di kampung-kampung.

Saat remaja lain seronok menerokai dunia muda, Lesti sanggup melupakan semua itu. Dengan tekad mahu mencari dana rawatan ayahnya yang menghidap ketumbuhan di dada selama kurang dari 12 tahun, dia pergi ke Jakarta bagi menyertai sebuah pertandingan nyanyian dangdut, D’Academy.

Meskipun dipandang rendah kerana baru berusia 14 tahun, rezeki Allah menetapkan Lesti berjaya menjadi juara. Namanya mula terkenal, menerima pelbagai kontrak dari syarikat rakaman dan memenangi banyak anugerah sehinggalah sekarang.

Ketika populariti memuncak, penyanyi tersebut tetap dengan pendirian harus bersikap sederhana. Sebab itulah apabila berita penganiayaan oleh Rizky Billar tersebar, ramai tangisi nasib malang Lesti kerana perjalanannya mengubah hidup cukup perit. Saat sudah berjaya menyenangkan keluarga tersayang dan membina perkahwinan, kebahagiaan Lesti selaku isteri cuma bersifat sementara selepas dikhianati suami sendiri.


‘Wedding Planner’ Bawa Lari RM180K, Hotel ‘Hold’ Banyak Benda Termasuk Makanan, Bilik Tak Boleh Masak

Untuk menjayakan sebuah majlis perkahwinan, bukanlah sesuatu yang mudah. Banyak perkara harus diambil kira dan dibincangkan demi memenuhi citarasa raja sehari dan juga keluarga serta keselesaan tetamu yang datang untuk memeriahkan majlis.

Oleh kerana itu, ramai yang sanggup berhabis untuk menggunakan perkhidmatan perancang perkahwinan bagi memastikan majlis tersebut berjalan dengan lancar.

Bagi, nasib kurang menyebelahi seorang wanita yang juga merupakan seorang influencer Shaniena Natasya selepas selesai melangsungkan majlis pernikahan pada 11 Mei.

Menerusi hantaran di Instagram (IG), Shaniena atau lebih mesra disapa Niena mendakwa dia telah dianiaya oleh seorang kawan yang juga menjadi perancang perkahwinannya.

Dakwa Niena, dia telah ditipu sebanyak RM180,000 dan susulan itu laporan polis sudah dibuat di Batu Feringgi, Pulau Pinang pada 12 Mei lalu.

Dakwa Niena lagi, pada awal perbincangan hanya RM100,000 jumlah bayaran namun kemudiannya diminta tambahan RM60,000 lalu terus dibayar kerana sedar majlis perkahwinan mereka ‘bukan kaleng-kaleng.’

Bagaimanapun, sehari sebelum majlis, dia diminta RM50,000 lagi tetapi kali ini berkeras enggan membayar.

Saya sebenarnya tak nak riuh pun benda ini, nak kongsi benda negatif. Saya baru habis majlis perkahwinan, nak mood happy happy saja.

Tapi bila orang pun tak reti kesian dekat saya, saya tak ada pilihan. Saya pun tak nak memilih untuk viral tapi melampau sangat. Ramai saja nasihat saya sebelum nak kahwin, jangan ambik (pakej) dia tapi saya anggap sebagai kawan.

Masa perbincangan pertama dengan dia, dia cakap RM100,000 . Okay saya pun bayar sebab memang harga dia macam tu dekat hotel bertaraf lima bintang. Selepas dua minggu, dia cakap kena tambah RM60,000 saya dan suami pun tambah. Kami masih bertolak ansur mungkin tak cukup kot yelah sebab majlis kita pula bukan biasa-biasa punya majlis. Itu ini kena bayar, kita faham kos RM160,000.

Tapi sehari sebelum majlis dia minta saya bayar lagi RM50,000? Saya tercengang dan memang saya kena buat kira-kira.  Saya seorang usahawan jadi saya tak bodoh sangat. Suami saya pun cakap ini dah keterlaluan. Kami tak nak bayar RM50,000. Apa sampai RM210,000?

Keesokkan hari masa saya tengah bersolek, suami saya bisik cakap hotel tak nak release food, nak hold (tahan) banyak benda. Saya transfer lah kt dia 11 Mei lagi RM20,000 maka terjadi lah RM180,000 keseluruhan.

Cerita Niena lagi, dia juga tidak dibenarkan untuk memasuki bilik hotel pada jam 3 pagi dan dakwanya individu terbabit cuba untuk melarikan diri.

Dakwanya lagi, individu tidak bertanggungjawab itu telah menggunakan wang yang diberinya untuk kegunaan peribadi iaitu menyewa kereta mewah serta membeli barangan koleksi jenama antarabangsa.

Semoga apa yang terjadi kepada Niena ini menjadi pengajaran kepada masyarakat di luar sana.


‘Jangan Sampai Terhenti Doa Ibu Untuk Kita.’ Teguran Ustaz Ini, Bikin Netizen Sebak.

Sudah tentu kita pernah dengan kata-kata ini, ‘Seorang ibu dapat menjaga sepuluh orang anak tetapi sepuluh orang anak belum tentu dapat menjaga seorang ibu.

Namun, diharap kita bukan dari golongan itu. Kita perlu menghargai dan membalas jasa ibu bapa kerana mendidik dan membesarkan kita dari kecil hingga ke dewasa.

Jangan sikap kita itu mengakibatkan doa ibu terhenti buat kita. Sebagaimana perkongsian ini. Moga jadi iktibar bersama.

Jagalah hati ibumu. Kerana di situ terletak segala keajaiban.

Bila hati ibu gembira, segala nikmat dunia akan kita rasa. Nikmat akhirat tak usah nak cerita la. Itu dah tentu lebih hebat dan tiada taranya.

Bila hati ibu sedih sebab kita, hidup kita pasti akan jadi susah. Buat apa pun serba tak kena. Kita akan hilang banyak perkara, sama ada yang kita nampak atau pun tak nampak.

Tapi ibu ni memang manusia istimewa.

Walau macamana sedih pun dia dengan kita, dia tak akan sesekali buang kita dari doanya. Bahkan dia akan tetap akui kita anaknya, walau seluruh dunia mungkin membenci kita.

Di depan kita mungkin dia akan ignore kita. Tapi di belakang kita dia angkat tangannya kepada Allah. Dia akan sebut bahawa dia redha dan maafkan kita.

Dia halalkan segala makan minum kita. Dia nak hidup kita bahagia dunia dan akhirat.

Kalau kita bernasib baik, ibu kita akan layan kita macam biasa. Dia tak akan tunjuk yang dia terasa hati dengan kita. Tapi dalam hatinya hanya Allah saja yang tahu.

Jangan sombong dengan ibu kita. Jangan celupar mulut kita dengan ibu kita. Tak ada kita tanpa ibu. Tak ada manusia sehebat ibu.

Kita nak dibandingkan dengan ibu, kita ni sangat hina. Tak payah sembang bagus la. Kita memang hina, ibu sangat mulia.

Walaupun kita kadang-kadang kita rasa tak suka dengan ibu kita. Walaupun kadang-kadang kita rasa tak setuju dengan ibu kita.

Walaupun kadang-kadang kita terasa hati dengan ibu kita. Telan sajalah. Anggap saja itu ujian dan godaan syaitan untuk jauhkan kita dari rahmat seorang ibu.

IBU KORBAN SEGALA

Sejak dari hari pertama ibu jadi isteri ayah kita, sejak dari hari itulah ibu akan berkorban untuk kita.

Kendong kita ke hulu ke hilir selama 9 bulan. Ibu tak akan mengeluh dan buang kita.

Waktu bersalin, sakitnya ibu rasa. Darah banyak yang keluar. Urat banyak yang putus. Ibu tak akan merungut dan benci kita.

Semua tu bagai tak ada sebaik saja dengar bunyi tangisan kita. Segala sakit, susah dan penat hilang dalam sekelip mata.

Masa kita kecil, ibu jaga kita lebih dari jaga nyawa dia sendiri. Malam tak tidur kalau kita tak tidur. Siang ambil cuti kalau kita sakit.

Selagi kita tak kenyang, ibu tak akan makan. Selagi kita tak tidur, ibu tak akan habis urusannya di dapur.

Sampai kita tua, ibu tetap pandang kita macam anaknya yang masih kecil. Dijaganya kita. Dimasaknya untuk kita. Dinasihatnya kita. Dibebelnya kita.

Hebatnya seorang ibu.

Jangan sampai terhenti doa ibu untuk kita. Susah hidup kita nanti. Sebab itu kita kena selalu gembirakan hati ibu. Usaha untuk penuhi permintaannya. Dengar dan ikut cakap ibu.

Kena selalu minta ibu doakan kita. Doa ibu mustajab. Tidak ada hijab antara ibu dengan Allah SWT.

Beruntunglah orang yang masih ada ibu. Jagalah hati ibu baik-baik.

Berhati-hati bila bercakap. Mulut jangan celupar. Pilih perkataan bila kita bercakap. Jangan ikut perasaan.

Nada suara mesti rendah. Jangan angkat suara dengan ibu. Jangan sampai perasaannya terguris. Semakin ibu tua, semakin sensitif hatinya.

Kena selalu beringat. Apa layanan kita terhadap ini kita, begitulah nanti layanan anak kita terhadap kita.

Bagi yang ibunya telah tiada, jangan lupa untuk terus doakan ibu setiap masa. Walau telah hilang 1 sumber doa dan kekuatan, jangan pula kebaktian kita terhenti bersama nyawa ibu. Teruskan berdoa semoga Allah ampunkan segala dosa ibu.

Selamat pagi semua.

Ingatlah ibu kita. Akan ada 1 masa kita rasa sangat susah, tak ada siapa pun yang akan sanggup tolong kita dunia akhirat lebih dari ibu kita.

Ya Allah, ampunkan dosa ibuku. Rahmatilah hidupnya dunia dan akhirat. Masukkan dia ke dalam syurgaMu tanpa hisab!


Melancong Bersama Keluarga, Sambutan Raya Aidiladha & Aktiviti Korban Dibenarkan Ikut SOP Ditetapkan-PM

Perdana Menteri, Tan Sri Muhyiddin Mohd Yassin mengumumkan Perintah Kawalan Pergerakan Pemulihann (PKPP) bagi menggantikan Perintah Kawalan Pergerakan Bersyarat (PKPB) mulai 10 Jun sehingga 31 Ogos ini.

Dalam tempoh PKPP dilaksanakan, lebih banyak kelonggaran akan diberikan untuk menjalani aktiviti kehidupan seharian di samping mematuhi prosedur opearasi standard (SOP) secara berterusan.
Selaras dengan fasa penjanaan semula ekonomi negara dan tiada lagi sekatan rentas negeri, aktiviti pelancongan domestik akan dibenarkan.

Jadi saudara-saudari bolehlah membawa keluarga untuk melancong di dalam negeri dengan mengamalkan kebiasaan baharu atau new normal setelah hampir 3 bulan tidak ke mana-mana.

Bagi yang berhasrat untuk melancong ke luar negara, tunggu dulu kerana sempadan negara kita masih ditutup.

Dalam pada itu, beliau juga memaklumkan bahawa sambutan Hari Raya Aidiladha akan dibenarkan.

“Saya nak sampaikan berita baik. Sambutan Hari Raya Aidiladha dan ibadah korban akan dibenarkan tertakluk kepada SOP pihak berkuasa agama Islam.

“Untuk solat berjemaah dan aktiviti keagamaan di masjid dan rumah-rumah ibadat pula, kelonggaran untuk membenarkan lebih ramai jemaah hadir mengikut ruang keluasan masjid atau rumah ibadat sedang diperhalusi oleh kerajaan dan akan diumumkan sedikit masa lagi.

Berikut antara ringkasan dari teks ucapan dari Perdana Menteri:
Perintah Kawalan Pergerakan Pemulihan PKPP 10/06/20 – 31/08/2020
1. Rentas negeri dibenarkan
2. Gunting rambut dibenarkan
3. Pasar pagi/petang/siang/malam dan gerai-gerai yang bukan restoran dibenarkan.
4. Dobi layan diri, kolam mancing dibenarkan.
5. Aktiviti sukan yang tak melibatkan sentuhan badan dibenarkan.
6. Berbasikal dan konvoi motorsikal dibenarkan.
7. Sukan yang ada sentuhan tidak dibenarkan lagi.
8. Pelancongan domestik dibenarkan.
9. Sempadan negara masih ditutup.
10. Sambutan Hari Raya Aidiladha dibenarkan.
11. Solat berjemaah dilonggarkan dengan membenarkan lebih ramai. Akan diumumkan nanti.
12. Sekolah akan dibuka secara berperingkat. Pengumuman akan dibuat nanti.
13. Waktu operasi perniagaan seperti biasa dengan norma baru.
14. Pub, kelab malam, pusat hiburan, pusat karaoke, taman tema, kenduri, rumah terbuka masih belum dibenarkan.


“Wanita Memang Makhluk Istimewa & Wanita Itu Adalah Isteri Kita”Terinspirasi Perkongsian Dari Suami Ni

Berkongsi coretan mengenai istimewanya seorang wanita bergelar isteri, seorang suami ini menyenaraikannya untuk info bersama.

Semoga ianya dapat dimanfaatkan untuk lebih ramai en suami tahu menghargai isteri.

Wanita memang makhluk istimewa. Sekali dia bergelar seorang isteri, sampai mati dia akan serahkan seluruh jiwa dan raganya untuk seorang lelaki bernama suami.

Macamana teruknya pandangan seorang suami terhadap isterinya, dialah orangnya yang akan ada pada saat senang dan sukar di sisi suami.

Macamana bisingnya mulut isteri berleter sana sini kat suaminya, ia sama sekali tak mencerminkan hati dan perasaannya terhadap suami.

Macamana sibuknya urusan harian menguruskan kerja hakiki, suami tetap priority bila berlaku apa-apa yang tak diingini.

The moment isteri tahu suaminya susah hati, dia akan rasa susah hati.

The moment isteri tahu suaminya bersedih, dia akan rasa sedih.

The moment isteri tahu suaminya sakit, dia akan rasa sakit.

Malah dia akan menangis seorang diri sebab rasa sakit dan kasihan bila tengok suaminya sakit.

The moment isteri tahu suaminya ada penyakit, dia dah siap sedia dah untuk hadapi sebarang kemungkinan.

Si isteri secara automatik akan tahu apa nak kena buat. Si isteri secara automatik akan re-organise balik segala yang ada di bawah tanggungjawabnya.

Kerja hakiki nak handle macamana.

Anak-anak di rumah nak settle macamana.

Urusan di rumah nak selesai macamana.

Semua tu secara automatik akan disusun dalam kepala isteri dengan cepat dan tangkas.

Untuk apa? Untuk apa?

Supaya dia dapat berada di sisi suaminya. Setiap masa. Setiap ketika. Dia taknak terlepas moment itu walau sedetik pun.

Bukan nak duduk saja tepi katil. Bukan setakat nak teman di wad. Bukan sekadar jadi tempat suami minta tolong kalau nak ke tandas atau nak minum air.

Tapi…

Dialah yang tolong urus pendaftaran masuk hospital.

Dialah yang tolong urus pendaftaran masuk wad.

Dialah yang tolong tanya doktor apa perkembangan suami. Bukan sekali, bukan 2 kali. Tapi berkali-kali.

Dialah yang akan kemas baju suami, termasuk bajunya sendiri untuk check-in dalam wad.

Dialah yang akan ambil tahu ubat apa nak kena makan dan bila time nak makan.

Dialah juga nanti yang akan urus dengan kaunter bayaran selesaikan segala bil.

Dialah juga nanti yang akan urus pasal discharge.

Dialah juga nanti yang akan drive bawa suami balik rumah.

Dialah pulaknya nanti akan jadi nurse dan doktor, menjaga dan merawat suaminya di rumah. The one and only lelaki yang dia cintai sampai dia mati.

Masa si suami bujang, semua benda ni akan diurus oleh emaknya.

Lepas si suami dah kahwin, by default segala tanggungjawab agung ini akan berpindah ke bahu seorang isteri.

Sebab tu para suami, jangan ambil mudah dengan isterimu. Hargai, sayangi dan jaga betul-betul si isteri sampai kamu mati.

Walau macamana-macamana sekalipun pandangan dan perasaan seorang suami terhadap isterinya, tak ada siapa yang boleh lawan kehebatan seorang isteri menjaga seorang suami.

Suami sendiri tak mampu nak buat apa yang isteri buat untuk dirinya. Tak akan mampu sampai bila-bila.

Apa sangat la kalau isteri kurang sana sini?

Apa sangat la kalau isteri tak sempurna pada pandangan suami?

Apa sangat la kalau isteri katanya dah tak pandai jaga body?

Apa sangat la kalau isteri ada pernah buat suami kecil hati?

Nak dibandingkan dengan pengorbanan si isteri seumur hidupnya untuk kehidupan suami, semua tu suami boleh pejam mata aje la.

Dari mula dia decide untuk kahwin dengan kita, dia berkorban untuk kita.

Dari mula dia decide untuk mengandungkan anak-anak kita, dia berkorban untuk kita.

Dari mula dia bersalin dan jaga semua anak kita, dia berkorban untuk kita.

Dari mula dia bergelar isteri kita, dia jaga makan pakai kita, sampai mati dia akan berkorban untuk kita.

Kalau kena marah dengan isteri, maafkan dan lupakan aje la.

Kalau kena leter dengan isteri, maafkan dan lupakan aje la.

Kalau kena tuduh macam-macam dengan isteri, maafkan dan lupakan aje la.

Tak ada orang yang sanggup hidup dengan kita walau macamana teruk sekalipun kita, melainkan isteri kita.

Tak ada orang yang sanggup hidup dengan kita walau macamana susah sekalipun kita, melainkan isteri kita.

Tak ada orang yang sanggup hidup dengan kita walau macamana sakit sekalipun kita, melainkan isteri kita.

Wanita memang makhluk istimewa. Dan wanita itu adalah isteri kita.

Baca juga artikel ni untuk info suami isteri


“Apabila Suami Memasak Setiap Hari, Ada Orang Kata Tak Special Dah Berbanding Tak Pernah Atau Jarang Masak Tiba-Tiba Masak.”

Di dalam sesebuah rumahtangga kena ada sifat memberi dan menerima Suami isteri kena saling bekerjasama antara satu sama lain Baik dalam semua hal termasuklah di dapur.

Kalau suami tak pandai masak, memadai tolong isteri kemas dapur atau cuci pinggan mangkuk. Tetapi kalau dapat suami yang rajin turun ke dapur satu ‘bonus’ Nak nak lagi yang rajin sediakan hidangan buat sekeluarga. Ada saja menu yang dicuba, walaupun mungkin biasa-biasa sahaja tapi air tangan itu yang penting.


Ustazah Kongsi Sebab Kena Biasakan Anak lelaki Buat Kerja, Jangan Dimanjakan Pula! Ibu bapa Kena Ambil Peduli Hal Ini!

Ibu ayah kena biasakan anak-anak lelaki masuk ke dapur atau membuat kerja-kerja orang perempuan di dapur. Jangan pula melarang anak lelaki melakukan semua ini , nanti akan merosakkan kualiti kepimpinan yang ada dalam diri anak lelaki.

Melalui perkongsian Ustazah Isfadiah Mohd Dasuki dalam salah satu persoalan ceramahnya memaklumkan kenapa mak-mak tak boleh memanjakan anak lelaki.

Biasakan anak lelaki buat kerja dapur. Ini Sebab Kenapa Tak Boleh Manjakan Anak Lelaki:
Persoalan penonton ceramah tentang kualiti kepimpinan lelaki hari ini yang makin berkurang, berbanding wanita yang lebih cemerlang membuka topik mengapa mak-mak tak boleh memanjakan anak-anak lelaki mereka.

Berikut panduan yang dinyatakan oleh beliau dalam ceramahnya.

1. Kerja-kerja Orang Perempuan Inilah Sebenarnya Tugasan Wajib Anak Lelaki

Hasil pemerhatian ustazah, kaum wanita tak mendidik anak lelaki sebagaimana sepatutnya. Mak-mak banyak memberi ‘excuse’ dan pelepasan pada anak lelaki. Contoh mudah: ketika di rumah, siapa yang memasak nasi? Anak lelaki atau perempuan. Kenapa ‘masak nasi’ jadi penting? Sebab urusan memasak nasi, membasuh pinggan malah menghidang sepatutnya dijuarai oleh anak lelaki.

2. Kerja Renyah Ini Kelak Melahirkan Anak Lelaki Yang Hebat

“Saya terbuka mata bila berjumpa dengan seorang tokoh ibu mithali di Muar. Belia mempunyai 10 orang anak. Yang mana, 9 lelaki dan seorang perempuan. Tetapi anak perempuannya meninggal dalam usia muda.

“Ibu ini tiada pilihan melainkan mendidik anak-anak lelakinya dengan kerja-kerja memasak, menyapu, mengelap, membasuh malah menyidai kain. Akhirnya ibu ini telah melahirkan anak-anak bekerjaya doktor, engineer dan sebagainya.” ujar Ustazah Isfadiah lanjut.

Dalam satu kisah yang lain, ustazah berkongsi bagaimana cerewetnya seorang doktor lelaki yang terbiasa dengan kerja-kerja orang perempuan ini. Namun, akhirnya dia menjadi seorang lelaki yang bermanfaat.

“Doktor ini berkahwin dengan kawan baik saya. Ketika dalam satu majlis dan mahu merakam gambar, dia minta bantuan budak lelaki usia dalam 9 ke 10 tahun untuk tangkap gambar kami. Kali pertama budak itu ambil, dia kata ‘kenapa jambul pakcik tak masuk’. Tangkap lagi, ‘ni makcik sekerat’, seterusnya, dia kata ‘Aii.. gelap’ Dekat 5 minit dia minta budak tu ambilkan gambar, sampai jadi.

Apa yang saya belajar? Walaupun doktor ini cerewet dalam 5 minit berurusan dengan anak kecil tadi, akhirnya anak kecil ini belajar sesuatu.

Dia belajar macam mana nak tangkap gambar dengan ‘angle’ yang baik.

Rupanya doktor ini memang sudah biasa dengan kerja-kerja di rumah, dan itulah yang menjadikan dia cerewet. Sebab dia tau apa yang baik.. ini kerana dia dah biasa buat kerja-kerja yang cerewet.

3. Agar Anak Lelaki Jadi Suami Yang Tahu Jenis-jenis Nafkah Di Rumah

Siapa penjaga nafkah dalam rumah.. kalau bukan lelaki. Tetapi adakah anak lelaki ini didedahkan dengan jenis-jenis nafkah yang ada di rumah. Sebab itulah dia kena tahu masak nasi, supaya bila dah berkahwin nanti dia tahu adakah beras masih ada lagi atau tidak, kalau isteri goreng ikan hangus pun dia tahu. Dia tahu barang rumah ada lagi atau tiada. Bukannya tahu-tahu balik rumah, minta makanan dan tunggu semua terhidang.

Biasakan anak tuang sukatan ‘pot’ beras. Biarkan dia biasa dan faham dengan urusan beras. Nanti bila sampai bab zakat, dia faham konsep cupak.

Ustazah Isfadiah juga lakukan eskperimen ada anak lelakinya: Biasakan anak lelakinya mencatat barang keperluan di rumah.Dan nyatakan apa yang kurang. Mula-mula memang anak lelakinya kekok, dengan bantuan kakak mereka dapat mencatat setiap barangan yang makin berkurang.

“Sampai suatu ketika saya tidak sempat membeli. Pulang pun dah malam. Anak dah catat barang yang tiada. Malam itu dalam jam 12, anak kejutkan ayahnya. Maklumkan banyak barang dah habis. Bila ayah kata beli esok, dia pula susah hati sebab telur habis. Nanti macam mana nak buat sarapan? Sebab nak layankan dia, tengah malam itu juga pergi 7E beli barang.”

Sebab itu kena biasakan anak-anak dengan kerja rumah. Biar dia menyapu, lipat baju, basuh baju. Kalau kotor beri tips macam mana nak bersihkan daki. Dengan bantuan tip yang mak beri, anak takkan jadi putus asa. Bila masuk asrama, ilmu tu jadi berguna.

Tidaklah nanti hujung minggu bawa pakaian kotor minta mak basuhkan. Bila dah terbiasa buat kerja rumah, anak akan belajar hargai penatnya kerja orang perempuan. Dia jadi memahami betapa renyahnya ‘depatment’ dapur itu.

4. Urusan Berkaitan Dapur Itu Budaya Sunnah

Nak buang manja dalam diri anak lelaki memang sukar, sebab cara ini bukan budaya kita. Tapi mak-mak, ini adalah budaya sunnah. Rasulullah SAW dulu seorang anak yatim. Baginda dah biasa uruskan keperluan untuk diri.

Sebab itu, ditegaskan lagi anak lelaki jangan dimanja-manjakan sangat. Nak memasak ayam, kena keluarkan dari peti ais, potong, bersihkan.. semua itu ada stepnya. Proses ini mengajar mereka menjadi SABAR. Inilah sunnah nabi, Saidina Abu Bakar sendiri perah susu kambing untuk ahli keluarganya.

5. Melatih Anak Lelaki Sentiasa Ingat Dengan Mak Ayahnya

Mulakan dengan menyendukkan nasi dekat mak ayah. Kenapa senduk nasi? Bayangkan anak itu belajar kejuruteraan dan pergi ke Jepun. Bila dia biasa senduk nasi untuk mak ayahnya. Waktu nak makan, pasti anak akan terkenangkan mak ayah.

Dia terfikir, ‘Mak dah makan ke belum?’ Sebab sebelum ini dia dah biasa senduk nasi untuk mak ayahnya. Momen itu akan menyentuh emosinya. Apabila dia dah berumah tangga kelak, dia akan ingat mak ayah dan hulurkan duit untuk mak ayah.

Dia tahu penat lelah orang tuanya. Sayangnya, hari ini semua tumpuan itu diberikan pada anak perempuan. Anak perempuan tak boleh bangun lewat, sebaliknya anak lelaki tak boleh masuk dapur. Betulkan kembali budaya ini maka akan lahirlah anak lelaki berkepimpinan sebagaimana hebatnya anak perempuan.

Dalam membentuk mereka menjadi pemimpin, yang membezakannya adalah anak perempuan kena dibangunkan sifat malu. Manakala anak lelaki bangunkan sifat kewalian (sifat hero) dalam diri mereka.

Tapi mak-mak banyak terlepas pandang. Patut hal ini diambil peduli. Takut Allah kata ‘kamu zalim sebab tak dedahkan kebijaksanaan pengurusan pada anak-anak lelakimu’

Usah Zalim, Didiklah Anak-anak Lelakimu. Sebagaimana Allah berfirma dalam surah An-nisa Ayat 9,
anak lelaki buat kerja dapur